2001/05/19 12:26 Kosovo - raj za �verc\nSAT, 19 MAY 2001 12:26:40 GMT\nKosovo - raj za �verc\nAko jedan visoki zvani�nik UNMIK-a javno izjavljuje da je Kosovo postalo raj za ilegalnu trgovinu, onda ta pojava mora da je dobila veoma ozbiljne razmere. To iz razloga �to, osim kada je re� o nasilju za koje se pretpostavlja da je vr�eno iz politi�kih ili etni�kih motiva, zvani�nici UNMIK-a uvek nastoje da predstave kosovske tokove u mnogo pozitivnijem svetlu nego �to su to u stvarnosti svakodnevnog �ivota. Me�utim, doma�i eksperti su odavno upozorili da ilegalna trgovina mo�e postati kancerozna bolest ne samo za privredu, ve� i za kosovsko dru�tvo. Kosovu jo� uvek nisu otvoreni izgledi za ekonomski razvoj, a s druge strane ove se godine o�ekuju velike te�ko�e u realizaciji dela bud�eta iz doma�ih prihoda. Dali vlasti preduzimaju mere u skladu sa ozbiljno��u situacije? Retko ko od kosovara bi rekao: da. Dali je ilegalna trgovina dobila krila kako u svojoj boljoj organizaciji, tako i u pove�anju obima roba koje ilegalno ulaze na Kosovu? Skoro svo kosovari bi rekli: da. Po�etkom ovog prole�a UNMIK je postavio kontrolne punktove za izlazak i ulazak roba na granici sa Srbijom. Uprkos nastojanjima, protok i �vercovanje roba je pove�ano, �ak mnogo vi�e nego pre uspostavljanja kontrolnih punktova na tom delu granice.\nO ovim se stvarima znalo od po�etka, a u poslednje vreme to dokumentuju sami zvani�nici i akteri koji se bave tim poslovima. Pod uslovom anonimnosti, javno su po�eli da govore i neki albanski biznismeni. I dok visoki policijski zvani�nici, ne isklju�uju�i pojavu kao takvu, tra�e konkretne dokaze, izvori iz ni�ih policijskih izvora privatno otkrivaju stvari koje potvr�uju javne pretpostavke o velikim zloupotrebama i ilegalnoj trgovini koje nanose te�ke �tete privredi Kosova, uklju�uju�i tu i bud�et. Polaze�i od njihovih procena, mo�e se zaklju�iti da su finansijske mogu�nosti Kosova za obezbe�ivanje sigurnijeg i stabilnijeg bud�eta i za ve�i doprinos o�ivljavanju privrede mnogo ve�e. Me�utim, izme�u ostalog, potrebno je obezbediti jednake uslove poslovanja za sve privredne subjekte, dakle i jednak tretman svih prilikom uvoza roba na Kosovu. Neko pla�a porez u visini od 15 odsto od vrednosti robe, neko drugi ne pla�a. Neko pla�a carinu 10 odsto, neko ne pla�a uop�te. Za ilegalnu trgovinu i �verc roba koriste se i zvani�ni putevi ali i drugi. Me�utim, i kada se ni�ta ne pla�a zvani�nim kosovskim organima, neko drugi svakako uzima svoj deo za �vercovanje roba na Kosovu.\nNakon poznatih zloupotreba sa robom koja ulazi iz Makedonije, akutni problem su ve� postale i zloupotrebe na ulaznim punktovima iz Srbije, delimi�no i iz Crne Gore. Albanski biznismeni su izneli da se za robu koja iz Makedonije ulazi na Kosovo preko Srbije, srpskim zvani�nicima se pla�a taksa od tri odsto vrednosti robe. U Leposavi�u ili Zubinom Potoku, gde roba sti�e u pratnji srpske policije, kontrolu preuzimaju takozvani ''�uvari mosta'', polulegalna srpska policijska slu�ba koja kontroli�e severni deo Kosova. Na odre�enim punktovima na liniji razgrani�enja teritorije koju oni kontroli�u, oni robu predaju albanskim biznismenima. Nema takse niti carine koje bi ubirale Srbija i Crna Gora prilikom ulaska roba na njihovoj teritoriji. Ali, taksa se pla�a ''�uvarima mosta'', u zavisnosti od vrste robe, od hiljadu do 6 hiljada i 500 DEM za jedan �leper ili cisternu. Maksimalna suma se pla�a za naftu i njene derivate. Za kafu i cigarete, za koje se mora platiti i akciza UNMIK-u, cena �verca je mnogostruko ve�a. �pekuli�e se da se za jedan �leper sa cigaretama pla�a od 40 do 55 hiljada nema�kih maraka. Ako u toku jednog dana u�e nekoliko desetina cisterni sa naftom, onda je lako izra�unati za koju sumu se nanosi �teta kosovskoj privredi ili koliko dobijaju ilegalni trgovci. Neki su procenili da se radi o stotinama miliona nema�kih maraka godi�nje. Ima i nepotvr�enih informacija da sa teritorije koju kontroli�u Srbi, robu do mesta istovara prate drugi policajci, i to za 500 do 1000 nema�kih maraka.\nKonstatovani su i mnogi slu�ajevi �vercovanja i od strane nevladinih organizacija, koje su kao humanitarne organizacije oslobo�ene od raznih taksi prilikom dovo�enja roba na Kosovu.\nIlegalna trgovina iz Makedonije je pojava odranije i jedne je druge vrste. Tu �verc poku�ava iskoristiti olak�ice predvi�ene sporazumom izme�u Beograda i Skoplja, potpisanog pre nekoliko godina, prema kojem se za robu poreklom iz Makedonije treba platiti samo carinska slu�ba, t.j. jedan procenat od vrednosti robe. UNMIK uva�ava taj sporazum, �to zna�i da za robu poreklom iz Makedonije, Srbije i Crne Gore nema carinskog nameta. Za robu iz svih drugih zemalja carina je 10 odsto. Ilegalni trgovci vr�e nastojanja da carinskoj slu�bi Kosova i robu poreklom iz drugih zemalja predstave kao robu makedonskog porekla. Iz tog razloga, u Makedoniji su stvorene posebne slu�be za menjanje ambala�e, centri za falsifikovanje ili pak kanali za obezbe�ivanje la�ne dokumentacije od strane odre�enih zvani�nih makedonskih organa. Tako, �esto izgleda kao da je Makedonija veliki proizvo�a� i izvoznik nafte, banana i mediteranskog i tropskog vo�a. Direktor carina Kosova, Ylber Rraci, je ovih dana izjavio da je tokom prva �etiri meseca ove godine otkriveno oko 200 la�nih sertifikata koje su izdali makedonski carinski organi, i to samo za naftu i njene derivate. La�ni sertifikati se izdaju i za druge vrste roba. Za to falsifikovanje, samo tokom ove godine, trgovci su ka�njeni sa 1 milion i 100 hiljada nema�kih maraka. To su oni slu�ajevi koji su otkriveni.\nIpak, dok na granicama sa Makedonijom i Albanijom ima nastojanja za smanjivanje ilegalne trgovine ili za njeno stavljanje pod kontrolom, na punktovima preko kojih ulazi roba iz Srbije se bele�e negativni tokovi. Zbog zao�travanja kontrole na granici sa Makedonijom i Albanijom, nakon zatvaranja granice Makedonije u 2-3 navrata i pro�irenja mogu�nosti za �verc iz Srbije, poslednjih meseci i nedelja ilegalna trgovina je orijentisana prema ulaznim punktovima na Kosovu iz Srbije. Ovi tokovi su se slu�ajno podudarili sa nastojanjima za uspostavljanje kontrolnih punktova za ulazak-izlazak roba i na granici sa Srbijom. Tako, Leposavi� je poslednjih meseci postao glavni centar za �vercovanje roba na Kosovu.\nKada je UNMIK postavio kontrolne punktove na granici sa Srbijom, kosovski Srbi ili oni sa druge strane granice su blokirali puteve koji vode prema Kosovu. Barikade su obrazlagane opasno��u odvajanja Kosova od Srbije, iako je UNMIK u vi�e navrata obja�njavao da nije re� o carinskim kontrolnim punktovima, ve� da se radi o ubiranju poreza na promet i da me�unarodna administracija nema za cilj da naru�i jedinstvo carinskog sistema Srbije. Me�unarodni zvani�nici sada tvrde da su kontrolni punktovi sa Srbijom ve� zatvoreni, po�to zbog blokada puteva ionako nema protoka roba. Me�utim, izvori koji poznaju i prate ove stvari, ocenjuju da se protok roba na tim prelazima samo pove�ao i da svakodnevno iz Srbije na Kosovu ulazi �vercovana roba u vrednosti od 2 do 3 miliona nema�kih maraka, bez pla�anja carine, poreza i akcize u bud�et Kosova. Kao �to je re�eno, ilegalnu trgovinu kontroli�u ''�uvari mosta'' koji usko sara�uju sa albanskim biznismenima i ilegalnim trgovcima (�vercerima). Dugi redovi �lepera i cisterni koji prelaze kroz srpske barikade na severu Kosova mogle bi se uo�iti �ak i iz svemira kao neki Kineski zid. Za ilegalnu trgovinu (�verc) nema barikada. Me�utim, neko uporno zatvara i o�i i u�i.


Bačkopalančaninu Milošu Iliću i osumnjičenima za ubistvo na Zakintosu prete najteže kazne\nNaslovna Hronika Bačkopalančaninu Milošu Iliću i osumnjičenima za ubistvo na Zakintosu prete najteže kazne\nNa dramatičnom suđenju došlo je do promena u optužnicama za ubistvo Bakari Hendersona (22) posle svađe u kafiću u odmaralištu Laganas na Zakintosu u julu 2017.\nGrčki tužilac je zatražio osuđujuće presude za svih devet osumnjičenih u slučaju prebijanja na smrt američkog turiste na Zakintosu prošle godine.\nOno što je interesantno je i činjenica da je nadležni tužilac izbacio iz optužnice ocenu da je zločin počinjen iz rasnih pobuda.\nTo je velika pobeda grčkih advokata, koji zastupaju uhapšene Srbe, jer su oni kao dokaz čak dostavili studiju sa Harvarda po kojoj se vidi da je naša zemlja među onima sa najvećom rasnom tolerancijom.\nGovoreći pred sudom u Patrasu, tužilac Panajotis Meidanis je osumnjičene opisao kao „huligane koji su pokazali veoma antisocijalno ponašanje“.\nZa optuženu šestorku, Nemanju Petrovića, Stefana Stojanovića, Dušana Rankovića, Miloša Senića, Miloša Ilića, kao i Britanca poreklom iz BiH Amira Omerdžića zatražene su najoštrije kazne. Tužilac je zatražio da budu osuđeni za ubistvo, što sa sobom nosi doživotnu robiju.\nBakari je ubijen u tuči na Zakintosu prošlog leta Foto: Profimedia/Alamy, Tanjug/AP\nZa jednog je zatražena osuda za saučesništvo u ubistvu, a za dvojicu za nanošenje telesnih povreda. Optužnica je promenjena za dvojicu Srba i grčkog barmena.\nNenad Jovanović i Siniša Petrović, koji su se branili sa slobode, sada se terete samo za učestvovanje u tuči i mogli bi da budu osuđeni na uslovne kazne.\nI barmen Jorgos Skijadopulos više nije optužen za ubistvo, već za tuču.\n– Državni tužilac je u utorak zatražio i izdao nalog da se uhapsi vlasnik bara na Zakintosu, ispred kog se dogodio zločin, kao i još jedan barmen. Razlog je taj što se na snimku vidi da jedan od njih dvojice u rukama drži neki predmet, nalik na „bokser“, pa se pretpostavlja da je time zadat smrtonosni udarac Hendersonu – navodi izvor Novosti.\nPre dva dana u sudnicu u Patri je na silu doveden prvooptuženi Omerdžić, koji je do sada odbijao da se pojavljuje iako je u pritvoru. On je pričao gotovo sat i po i iznoseći odbranu rekao je da je Henderson te noći bio pijan i nasilan. Roditelji američkog studenta, posle kraće pauze, ponovo su doputovali iz Amerike i prisustvuju suđenju.\nSuđenje će se nastaviti u četvrtak, a presuda se očekuje sredinom novembra.\nProšle sedmice suđenje je obeležio skandal sa prevođenjem. Naime, porodice i advokati optuženih srpskih mladića protestovali su zbog grčkog prevodioca koji ne zna ili ne želi da prevede reči odbrane i izjave onako kako treba. Roditelji optuženih Srba zatražili su čak i pomoć od naše ambasade u Atini.\nPrethodni tekstKo su šampioni Školskog prvenstva u futsalu opštine Bačka Palanka?\nSledeći tekstOktóbrové zasadnutie Báčskopetrovského lokálneho parlamentu


TotalCar.rs » Cene goriva u Srbiji, regionalni prosek\n0 komentara 7736 pregleda\nPočetkom avgusta region jugoistočne Evrope nije zapljusnuo samo novi talas vrućina. Sa rekordno visokim temperaturama stigao je i talas (ponegde rekordnih) poskupljenja naftnih derivata. Vlasnici automobila u svakoj državi smatraju da su baš oni najviše pogođeni poskupljenjima i da su cene goriva u njihovoj zemlji najviše u regionu. Čini se da su u tim ocenama najdalje otišli vlasnici automobila u Srbiji koji uporno tvrde da je gorivo u Srbiji najskuplje u regionu. Ta percepcija, međutim, nije tačna, a razlog za takvo mišljenje je u podatku da su zarade u Srbiji najniže u regionu.\nA kako situacija sa cenama naftnih derivata zaista izgleda u regionu jugoistočne Evrope?\nNedavno se dogodilo ono što je do skoro bilo nezamislivo: rekordno poskupljenje naftnih derivata u Sloveniji. Od ranih jutarnjih sati 11. avgusta 2012. vozači u Sloveniji bili su neprijatno iznenađeni – na benzinskim pumpama dočekale su ih maloprodajne cene motornog goriva s – istorijskim rekordom. Litar 95-oktanskog bezolovnog benzina koštao je tog jutra 1,507 evra, 100-oktanski benzin 1,525 evra, dizel gorivo 1,387 evra, litar lož-ulja 1,021 evra. Slovenija menja cene naftnih derivata svakih 14 dana u zavisnosti od cena u svetu i kretanja kursa američkog dolara.\nIsti princip važi i u Crnoj Gori – maksimalne maloprodajne cene goriva u toj državi usklađuju se svakog drugog ponedeljka uu zavisnosti od promene cena naftnih derivata na svetskom tržištu. A Crnogorci vrlo često u anketama tamošnjih medija umeju da kažu kako je gorivo „najskuplje u njihovoj državi“.\nHrvatski vozači imali su samo nedelju dana priliku da skoknu do Slovenije i napune rezervoar jeftinijim gorivom jer su 5. avgusta naftni derivati u proseku poskupeli četiri i po evrocenta po litru.\nKao argument za učestala poskupljenja naftnih derivata nadležni u državama regiona koriste stanje na svetskom tržištu gde cena sirove nafte beleži stalni rast, uslovljen lošim vestima o stanju pojedinih ekonomija Evropske unije i evropske monete evra.\nPočetkom avgusta i u Srbiji zabeleženo je da je „u proteklih sedam dana benzin poskupeo tri puta“. Uz sve već korišćene argumente za rast cena, u Srbiji postoji još jedan nesporni na koji ukazuju nadležni – krivac za poskupljenje su velike kursne razlike zbog slabljenja dinara. Stručnjaci kažu da na osnovnu cenu ne mogu sami trgovci da utiču i objašnjavaju da su ključni reperi cene – svetska cena derivata (pošto se radi o berzanskom proizvodu) i kurs dinara u odnosu na evro, odnosno na dolar (trgovina naftnim derivatima obavlja se u dolarima). Među zanimljivostima, može svakako da se istakne i činjenica da je cena i benzina i dizela u maju i junu 2012. godine bila niža u evrima nego u maju i junu 2011., dok sada jeftiniji benzin od Srbije imaju Bosna i Hercegovina i Rumunija, a jeftiniji dizel samo Makedonija.\nI u Udruženju benzinskih stanica Srbije izračunali su da do poskupljenja goriva u Srbiji dolazi i kada pada cena nafte na svetskim berzama. To se događa zato što se moguće pojeftinjenje goriva poništava zbog pada vrednosti dinara u odnosu na evro i dolar. Oni tvrde da bi gorivo u Srbiji sigurno pojeftinilo ukoliko se kurs dinara stabilizuje i cene nafte padnu.\nNaravno, gorivo može da pojeftini i na još jedna način – ako država smanji akcize. To se dogodilo početkom maja kada je država smanjila svoja zahvatanja od naftnih derivata za 1,5 dinar i gorivo je na pumpama odmah za toliko bilo jeftinije. Bez obzira na taj majski jednokratni i već zaboravljeni poklon države, koji je ona, uzgred rečeno, već uzela natrag (početkom avgusta akcize su se vratile na veći, „predizborni“ nivo) može se reći da su cene naftnih derivata u Srbiji obično niže od cena u susednim zemljama. To nedvosmisleno potvrđuju uporedne analize. Na osnovu tih analiza vidi se da se cena goriva u Rumuniji – 1,31 evra za litar evrobenzina i 1,32 evra za litar dizela – neznatno razlikuje od cene goriva u Srbiji – 1,33 evra za litar evrobenzina i 1,26 evra za litar dizela. Benzin je najskuplji u Grčkoj (1,77 evra za litar), Mađarskoj (1,50), Sloveniji (1,51), Austriji (1,47), Crnoj Gori (1,38), pa zatim Hrvatskoj, Bugarskoj i Makedoniji a na kraju ove lestvice su Srbija, Rumunija i BiH (1,28 evra).\nZanimljiva su još neka poređenja. Najvišu bazičnu (proizvođačku cenu) benzina imaju Bugarska, Makedonija i BiH, a najnižu Austrija i Srbija. Najviše akcize na benzin su u Grčkoj (39 odsto), Austriji (36) i Sloveniji (33 odsto) a najniža u Makedoniji (22) i BiH (24 odsto). Najveći PDV je u Grčkoj i Mađarskoj.\nKad se prave paralele, ne treba izgubiti iz vida „naftaško poređenje“ Rumunije i Srbije: Rumunija, na primer, proizvodi četiri puta više nafte nego Srbija i ima neuporedivo ozbiljnije prednosti u logističkoj infrastrukturi za isporuku sirove nafte (tu se pre svega misli na dostupnost morskih puteva za dostavu, specijalizovanu naftnu luku u Konstanci). Slične prednosti imaju još neke zemlje u regionu, pre svih Hrvatska i Bugarska, koje imaju morske luke za prijem sirove nafte, razvijenu infrastrukturu za transport i skladištenje i rafinerije na obali mora – Rijeka i Burgas.\nIpak, bez obzira na nedostatak ove vrste prednosti, cena goriva u Srbiji tokom leta retko je probijala prosečnu vrednost za region. To najbolje ilustruje podatak da je prosečna cena jednog litra evrobenzina u regionu trenutno oko 1,43 evra a u Srbiji 1,33 evra. Podaci kažu da je slična situacija i sa evrodizelom.\nZanimljivo je istaći kretanja cena goriva u julu, pa su se tako u Rumuniji cenovnici menjali dva puta i to isključivo na više, u Bugarskoj – tri puta i na taj način su se cene približile istorijskom maksimumu. Slično je bilo i u Sloveniji – cene menjane dva puta (trenutno je utvrđena rekordna cena naftnih derivata), a takođe u Mađarskoj i Hrvatskoj je gorivo dva puta poskupelo.\nMeđutim, analiza nadalje pokazuje da se u periodu od 2. jula do 6. avgusta prosečna cena goriva (aritmetička razlika zbirnog pokazatelja cene evrobenzina i evrodizela) u Srbiji umanjila u proseku za 1,5 cent, dok je u isto vreme u Rumuniji porasla za četiri centa, u Hrvatskoj, Sloveniji i Crnoj Gori za osam centi, u Bugarskoj i Mađarskoj za pet centi a u Makedoniji porasla za 11 centi.\nPodaci, nedvosmisleno pokazuju da je dinamika rasta cena goriva u Srbiji niža od proseka za region.\nKakve su prognoze za dalje?\nGlobalna ekonomska kriza, nestabilan evro i krhke javne finansije u nekoliko država Evropske unije predstavljaju opšti okvir za dalje određivanje cena nafte i derivata. Na taj opšti okvir, u Srbiji se nadovezuje i „lokalni“ – slab dinar i njegovo dalje srozavanje u odnosu na evro. Na sve to stiže i najava da vlasnike automobila u Srbiji jesenas čeka novo poskupljenje goriva bez obzira na kretanje kursa dinara i cenu nafte na svetskom tržištu. Ministar finansija i privrede Mlađan Dinkić najavljuje na jesen povećanje akciza na gorivo. Dinkićeva savetnica za poreski sistem Milica Bisić kaže da će se to dogoditi već 1. oktobra i da je to neminovnost zbog potrebe da se smanji ogroman budžetski deficit.\nSlična sudbina čeka vlasnike automobila i u drugim državama regiona (Slovenija, Hrvatska, Rumunija…) jer i njihove javne finansije su u veoma lošem stanju a akcize na gorivo oduvek su bile izdašan „punjač“ budžeta.\nNovi semafori spasavaju neoprezne pešake\nSeat Leon – Treća generacija najprodavanija


Fudbal: Super liga Srbije 2020/21, 9. kolo - Dan u Beogradu\nNaslovna » Izlasci » Sport » Fudbal: Super liga Srbije 2020/21, 9. kolo\nAh Neša 25. septembar 2020. Sport Postavite komentar\nPrvi meč 9. kola Super lige Srbije igra se u Beogradu gde domaći Voždovac dočekuje goste iz Niša, ekipu Radničkog. Biće to duel dva kvalitetna i ambiciozna tima, koja se bore za bolji plasman, pa treba očekivati izuzetno zanimljivu utakmicu.\nDomaćini su tokom aktuelne sezone zabeležili tri pobede, uz jedan remi i četiri poraza, pa sa 10 bodova na svom kontu trenutno zauzimaju 11. mesto na tabeli. U prethodnom kolu su kao gosti ubedljivo poraženi u duelu sa ekipom Crvene zvezde, a rezultat je bio 6:0. Gosti su tokom aktuelne sezone zabeležili pet pobeda, uz jedan remi i dva poraza, pa sa 16 bodova trenutno zauzimaju 5. mesto na tabeli. U prethodnom kolu su kao domaćini podelili bodove sa ekipom Čukaričkog, a rezultat je bio 0:0.\nU drugoj beogradskoj utakmici ovog vikenda, u duelu sedmog (Čukarički) i pretposlednjeg tima na tabeli (Mačva) očekuje se sigurna pobeda domaćina. Ove godine, ova dva tima odigrala su jednu utakmicu, na istom stadionu a Čuka je lako pobedila sa 3:1.\nPoslednji meč 9. kola igra se takođe u Beogradu gde domaći Partizan dočekuje goste iz Bačke Palanke, ekipu OFK Bačka. Po tradiciji, kvalitetu i trenutnoj formi domaći tim ima ulogu apsolutnog favorita, ali treba očekivati izuzetno motivisane goste.\nDomaćini su tokom aktuelne sezone zabeležili šest pobeda, uz dva pretrpljena poraza, pa sa 18 bodova trenutno zauzimaju 2. mesto na tabeli. U prethodnom kolu su kao gosti savladali ekipu Zlatibora, a rezultat je bio 0:1. Gosti su tokom aktuelne sezone zabeležili jednu pobedu, uz tri remija i četiri poraza, pa sa 6 bodova trenutno zauzimaju 15. mesto na tabeli. U prethodnom kolu su kao domaćini podelili bodove sa ekipom Napretka, a rezultat je bio 0:0.\nVoždovac – Radnički… 19.00\nČukarički – Mačva… 16.00\nJavor-Matis – Zlatibor… 16.00\nRadnik – Rad… 16.00\nTSC – Spartak ŽK… 16.00\nMladost – Crvena zvezda… 18.00\nNapredak – Metalac… 16.00\nProleter – Novi Pazar… 16.00\nInđija – Vojvodina… 16.00\nPartizan – OFK Bačka… 18.00\nTagovibeograd domaći fudbal fk čukarički fudbal fk partizan fk voždovac izlasci jesen u beogradu sport srbija super liga srbije\nPrethodni Deo programa festivala LIFFE besplatan za sve posetioce online bioskopa Moj OFF\nSledeći „Bus plus“ dopune za oktobar 2020.


Vesti online / Vesti / Svet / SAD najavljuju nove sankcije Rusiji\nStejt department je u avgustu zapretio Rusiji dodatnim sankcijama u roku od 90 dana ukoliko se ne povinuje Sporazumu o eliminaciji hemijskog i biološkog oružja iz 1991, javio je Rojters.\nPrema tom dokumentu, Rusija je morala da okonča upotrebu nervnog agensa "novičok" koji je korišćen u slučaju trovanja Sergeja Skripalja i njegove kćerke Julije u martu u Britaniji, kao i da se obaveže da neće koristiti hemijsko oružje protiv svog naroda i da dozvoli inspekcije određenih lokacija agencijama kao što su UN.\n- Stejt department je informisao Kongres da nismo mogli da utvrdimo da je Ruska Federacija ispunila ove uslove - saopštila je portparolka Stejt departmenta Heder Nauert.\nPutin sa bezbednjacima o Iranu\n- Mi nameravamo da postupimo u skladu sa pomenutim aktom koji određuje primenu dodatnih sankcija - navela je ona.\nStejt department nije saopštio kada će biti objavljene nove sankcije Rusiji.\nPortparol Kremlja u utorak je rekao da će se ruski i američki predsednici, Vladimir Putin i Donald Tramp, na kratko sresti u Parizu naredne nedelje, a američki zvaničnici su saopštili da je takav susret verovatan.\nSVET Rusija: SAD smišljaju izgovore da bi nam opet uveli sankcije\nSVET Putin: Nismo hteli, naterali su nas


Muškarac ubio petoro i sebe u Južnoj Kaliforniji\nBeta 13. septembra 2018. 09:35\nNaoružan muškarac ubio je pet ljudi, uključujući svoju suprugu, pre nego što se ubio u Bejkersfildu, u američkoj državi Kaliforniji, javili su danas zvaničnici.\nIncident se dogodio u jednoj kući i firmi u Bejkersfidu, 145 kilometara severno od Los Andjelesa.\nŠerif okruga Kern Doni Jangblad rekao je za televiziju KERO-TV da se očigledno ne radi o nasumičnim ubistvima, i da je šest ljudi stradalo u vrlo kratkom vremenu.\nNapadač se prvo pojavio sa suprugom u firmi koja posluje s kamionima juče popodne po lokalnom vremenu gde se suprotstavio drugom muškarcu. On je pucao na tog muškarca i ubio ga a zatim se okrenuo, ubio suprugu i jurio za još jednim čovekom koji se pojavio i njega ubio.\nNaoružani čovek je zatim otišao do jedne kuće gde je ubio muškarca i ženu, rekao je šerif.\nOn je zatim oteo kola ukoja je vozila jedna žena s detetom. Žena i dete su pobegli a on se odvezao na autpout gde ga je primetio policajac. On je video policajca, stao na jednom parkingu i kad mu je policajac prišao pucao je u sebe i ubio se.\nIme napadača za sada nije objavljeno.\nŠerif Jangblad je rekao da je oko 30 ljudi videlo napade i da ih policija ispituje.


Đurić u Smederevu obilazi interno raselјena lica sa Kosova i Metohije - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić u Smederevu obilazi interno raselјena lica sa Kosova i Metohije\nĐurić u Smederevu obilazi interno raselјena lica sa Kosova i Metohije\n19.mart 2016. Izvor: Kancelarija za KiM\nDirektor Kancelarije za Kosovo i Metohiju Marko Đurić posetiće sutra Smederevo, gde će obići interno raselјena lica sa Kosova i Metohije.\nU 11 sati u selu Vučak, Đurić će razgovarati sa meštanima ovog smederevskog sela, koje je pretežno (više od 75 odsto) naselјeno licima sa KiM.\nOd 12 sati u Kovačićevu, direktor Kancelarije za KiM posetiće interno raselјena lica (IRL) sa Kosmeta smeštena u dve zgrade sa 40 stambenih jedinica, koje je za potrebe IRL obezbedila lokalna samouprava uz podršku donatora.\nPored Đurića, sa IRL će tokom sutrašnje posete razgovati i gradonačelnica Smedereva dr Jasna Avramović i ministar za povratak i zajednice u privremenim institucijama samouprave u Prištini Dalibor Jevtić.\nPodunavski okrug jedan je od srpskih okruga koji su od 1999. godine prihvatili najveći broj interno raselјenih lica sa KiM . U ovom okrugu registrovano je 11.136 IRL sa KiM, od toga 8.224 u Smederevu, 1.828 u Velikoj Plani i 1.084 u Smederevskoj Palanci. Jedini kolektivni centar u Podunavskom okrugu „Radinac“ zatvoren je 2014. godine.\nMedijima je omogućeno praćenje svih navedenih aktivnosti. Izjave za medije predviđene su u Kovačićevu.\nZa zainteresovane i akreditovane predstavnike medija obezbeđen je prevoz u nedelјu u 9,30 sati sa parkinga ispred istočnog ulaza Palate „Srbija“.\nMolimo predstavnike medija da svoje akreditacije pošalјu najkasnije danas do 19 sati na e-adresu press@kim.gov.rs, kao i da akreditovani predstavnici medija kojima je potreban prevoz budu na istočnom ulazu Palate „Srbija“ u nedelјu najkasnije do 9,15 sati.


Seiko SKZ325K "Stargate" ronilački sat - HOROLOGIJA\nSeiko SKZ325K “Stargate”\nSEIKO ima dugu tradiciju i veliko iskustvo u proizvodnji ronilačkih satova. Razvoj prvih Seiko satova koji su bili namenjeni roniocima počeo je davne 1964. godine a već naredne predstavljen je model koji je mogao da se koristi na dubinama do 150 metara. Obzirom da je u to vreme život ronioca zavisio od mehaničkih satova, Seiko je narednih nekoliko godina uložio veliki trud kako bi unapredio njihov kvalitet i pouzdanost.\nDanas je Seiko poznat po svojim satovima i mnogi ronioci širom sveta, pored svojih ronilačkih kompjutera, često tokom zarona na ruci nose i sat ovog proizvođača.\nSEIKO je tokom 2010.godine u svoju ponudu uvrstio novi model koji je veoma brzo stekao veliku popularnost širom sveta, kako zbog zanimljivog dizajna tako i zbog samog kvaliteta izrade sata. Novi model ISO sertifikovanog ronilačkog sata pripada Seiko Superior seriji, ponuđen je u nekoliko verzija koje se uglavnom razlikuju u završnoj obradi i tipu narukvice sa kojom se isporučuju a najveću pažnju su privukli satovi sa oznakom SKZ323, SKZ327 i SKZ325 koji će u ovoj recenziji biti i predstavljen.\nPrvi utisak koji se javlja kada se sat uzme u ruku jeste da je Seiko sa novim modelom odradio odličan posao. Masivan sat po pristupačnoj ceni kod kojeg svaki detalj odiše kvalitetom i to sve potpisano od strane proizvođača koji ima dugu tradiciju u proizvodnji satova.\nKućište ima pomalo neobičan dizajn koji podseća na skuplje modele iz Seiko Prospex linije. Međutim, i pored pomenute sličnosti, može se reći da je Seiko SKZ325 Stargate dovoljno različit i unikatan i da odlično popunjava prostor između pristupačnijih modela kao što je recimo Seiko SKX007 i neke srednje klase Seiko ronilačkih satova koju predstavlja Seiko SBDC001 “Sumo”.\nPrečnik sata, ne računajući krunicu, iznosi 44mm a samo kućište bez metalne narukvice je prilično masivno, što uliva dodatno poverenje kada je reč o izradi i robusnosti sata. Kućište ima elemente brušene i polirane završne obrade pri čemu je sama izrada na višem nivou nego li kod pomenute skx serije. Poklopac kućišta je ušrafljujući i na njemu se, pored podataka o mehanizmu, tipu kućišta i serijskom broju sata, nalazi ugraviran prepoznatljiv Cunami talas koji se nalazi na svim Seiko ronilačkim satovima.\nUprkos prečniku koji iznosi 44mm (gotovo 48mm sa krunicom), u poređenju sa Seiko SKX007 modelom ne deluje velik. Dužina kućišta, odnosno razdaljina između vrhova uški, iznosi 50mm i zbog specifičnog dizajna kućišta koji se odlikuje zakrivljenim uškama sat jako dobro leži na ruci pri čemu se krunica ne zabada u ruku što doprinosi komforu.\nKrunica je, kao što možete videti na fotografijama, ušrafljujuća i dobro je zaštićena od oštećenja koja mogu nastati udarcima zahvaljujući tome što je integrisana u kućište sata. Seiko inženjeri i dizajneri su ovaj detalj jako lepo rešili i krunica se idealno uklapa i lepo prati liniju kućišta. Dovoljno je velika da se sa njom može lako rukovati ali nažalost, nije potpisana što će verovatno za neke predstavljati razočarenje. Međutim, ovo je očekivano obzirom na cenovni rang i klasu kojoj pripada ovaj model.\nKorona sata je jednosmerno rotirajuća, što danas predstavlja standardnu osobinu kod svih ronilačkih satova, ima akciju od 120 klikova i na njoj se nalazi 60-minutna skala. Iluminacioni marker koji se izdiže na koroni pričvršćen je uz pomoć malog zavrtnja i lepka a interesantno je da je Seiko SKZ325 među ljubiteljima satova nazvan STARGATE upravo zbog pomenutog markera koji podseća na kapiju iz istoimene TV serije. Sama korona ima crnu PVD završnu obradu koja je prilično dobro odrađena. Još jedan zanimljiv detalj koji obogaćuje izgled sata je i alu prsten koji je postavljen na unutrašnjem rubu korone. Staklo je patentirani Seiko Hardlex koji se ugrađuje u veliku većinu satova koje ovaj proizvođač proizvodi. Radi se o ojačanom mineralnom staklu, koje kao što je poznato, ima veću otpornost na udarce dok je, za razliku od safirnog, podložnije grebanju. Konveksnog je oblika i izdiže se iznad korone sata čime je izloženo neželjenim udarcima i ogrebotinama što može da predstavlja problem onima koji Stargate budu koristili kao radni sat.\nNa kazaljke kao i na markere za sate nanešena je SEIKO LumiBrite supstanca koja solidnim intenzitetom svetli prilično dugo čime je postignuto da se u uslovima slabije vidljivosti ili mraka može sa lakoćom očitati vreme. Brojčanik je jednostavan, pregledan i čitljiv. Uočljiv je, za Seiko ronilačke satove, standardan raspored elemenata na brojčaniku sa već uobičajenim natpisima “SEIKO”, “Automatic” i “Diver’s 200m”. Brojčanik je urađen u dva nivou, pri čemu je centralni deo neznatno niži u odnosu na spoljašnji. Markeri za sate su oivičeni plastičnim elementima što opet predstavlja lep detalj i stvara utisak da se radi o modelu iz višeg cenovnog segmenta.\nPrilikom kupovine sata preporuka je da se uzme model koji dolazi sa metalnom narukvicom jer obično naknadna kupovina narukvice zna da predstavlja neočekivano veliki trošak pa ušteda koja je prvobitno ostvarena brzo nestane. Narukvica je izuzetno udobna i kvalitetno urađena a sat deluje veoma elegatno kada se ukombinuje sa njom. Svi segmenti su urađeni od punog čelika, uključujući i krajnje linkove tako da sama narukvica ima solidnu težinu. Zamena se, zahvaljujući probušenim uškama na kućištu sata, vrši brzo i lako, pogotovo ako imate namenski alat za zamenu narukvica. Širina narukvice iznosi 22mm, kopča ima ronilačku ekstenziju i potpisana je.\nMehanizam koji se nalazi u unutrašnjosti kućišta je mehanički mehanizam na automatsko navijanje, Seiko kalibar 7s36 koji nema mogućnost zaustavljanja sekundare prilikom izvlačenja krunice niti ima mogućnost ručnog navijanja. Rezerva snage kada je opruga u potpunosti navijena iznosi oko 40 sati a Seiko za ovaj mehanizam deklariše dnevna odstupanja od +40/-25 sekundi. Seiko 7s36 je pouzdan mehanizam i do sada se u upotrebi pokazao dobro a obzirom da se u osnovi radi o 7s26, ne treba da sumnjamo u njegov kvalitet i dugotrajnost. Izmerena odstupanja za ovaj sat su na nivou od 4 sekunde u 24 sata što predstavlja odličan rezultat čak i za satove koji pripadaju luksuznoj kategoriji.\nKada se sve sabere, može se reći da je SEIKO napravio još jedan sat sa odličnim odnosom uloženo/dobijeno pri čemu ima jako malo konkurenata koji mogu da mu pariraju. Glavna mana bi mu bila konveksno staklo koje nije u dovoljnoj meri zaštićeno od ogrebotina ali to bi bila i jedina zamerka koju bi mogla da se izdvoji za Seiko SKZ325 Stargate.\nObjavljeno u: Recenzije satova\nKljučne reči: 7s36, automatic, diver, Hardlex, LumiBrite, ronilački satovi, satovi, Seiko, Seiko Superior, SKZ325, Stargate\n12.01.2014 u 13:19\nLepo uradjen opis sata. Crni je ok ali za mene je beli lepsi.\nHvala za review ovog jako dobrog sata i zelim puno clanaka, lepih satova, zdravlja i uspeha u novoj godini


Besplatni treninzi karatea u Borči - www.lobi-info.rs\nUdruženje za borbu protiv dijabetesa grada Beograda „Plavi krug“ i karate klub „Premier“ organizovaće besplatne treninge za građane sa dijabetesom. Treninzi se održavaju subotom 19.30-21.00 u Borči u Šišatovačkoj 15.\nNa levoj obali Dunava počeo je novi projekat „Besplatni treninzi karatea za dijabetičare“ koji će kroz sportsku aktivnost poboljšati integraciju dece i omaldine koji žive sa dijabetesom u društvo.\nCelokupan trening biće prilagođen starosnom dobu, fizičkoj spremnosti i zdravstvenom stanju učesnika. Sam trening će trajati sat vremena, dok je poslednjih pola sata predviđeno za međusobnu komunikaciju između učesnika, kao i njihovo zbližavanja i upoznavanje.\nTreninge za osobe sa dijabetesom vodi Sanjin Čučak, internacionalni sudija i nosilac crnog pojasa. Sve informacije možete dobiti na kontakt telefon 060/567-8035.\nDragi sugrađani, ako imate između 5 i 35 godina, posetite trening u subotu u Borči i uverite se koliko je aktivnost bitna za regulaciju šećera.


Alarm u Engleskoj – navijači neće „klečanje“: „Razmislićemo...“ - 04.06.2021, Sputnik Srbija\nGeret Sautgejt, selektor fudbalske reprezentacije Engleske, rekao je da će razmisliti da li će igrači ove selekcije klečati prilikom intoniranja himni na... 04.06.2021, Sputnik Srbija\nEnglezi već godinu dana kleče tokom himne u znak protesta protiv rasne nejednakosti, međutim, u poslednjoj utakmici doživeli su fijasko jer su im navijači na stadionu zviždali zbog takvog poteza.Zbog toga je Sautgejt rekao da će održati sastanak sa fudbalerima i da postoji šansa da dođe do promene.„Ono što se desilo danas mi govori da treba da održim sastanak sa fudbalerima kako bih čuo kakav je njihov stav i kako se osećaju zbog cele situacije“, rekao je selektor Engleske i dodao:Reprezentacija Engleske biće kompletna u subotu uveče kada će se timu priključiti fudbaleri Mančester sitija i Čelsija koji s razlogom kasne jer su igrali finale Lige šampiona.To znači da će konačna odluka o tome da li će igrači klečati ili ne, na otvaranju Evropskog prvenstva protiv Hrvatske, biti donesena početkom sledeće nedelje.Englesku do početka Evropskog prvenstva očekuje duel sa Rumunijom u nedelju i prema pisanju britanskih medija, FS Engleske najverovatnije će izdati saopštenje u kom će pozvati navijače da poštuju odluku fudbalera tokom intoniranja himne.Ranije je još rečeno iz Saveza da je klečanje individualna odluka i da mnogi žele to da rade kako bi ukazali na rasnu nejednakost, te da se ne radi o politici.Sad, da li se ne radi o politici – procenite sami – pošto je sve krenulo iz Amerike za vreme kampanje protiv Donalda Trampa, tadašnjeg predsednika SAD.Evropsko prvenstvo u fudbalu počinje 11. juna i završava se 11. jula.► Ruskom narodu zabranili dolazak na utakmicu Evropskog prvenstva!► „Hrvatskoj preostaje samo slepa vera“► Čerčesov na mukama dok Rusija i dalje čeka novog Igora Akinfejeva\nevropsko prvenstvo u fudbalu 2020, sport, fudbal, evropsko prvenstvo u fudbalu, evropsko prvenstvo u fudbalu\n14:39 04.06.2021 (Osveženo: 12:05 12.08.2021)\n© AFP 2021 / CATHERINE IVILLHari Kejn i Geret Sautgejt\nEnglezi već godinu dana kleče tokom himne u znak protesta protiv rasne nejednakosti, međutim, u poslednjoj utakmici doživeli su fijasko jer su im navijači na stadionu zviždali zbog takvog poteza.\nZbog toga je Sautgejt rekao da će održati sastanak sa fudbalerima i da postoji šansa da dođe do promene.\n„Ono što se desilo danas mi govori da treba da održim sastanak sa fudbalerima kako bih čuo kakav je njihov stav i kako se osećaju zbog cele situacije“, rekao je selektor Engleske i dodao:\n„Treba da razmislimo da li ćemo nastaviti da radimo istu stvar ili ćemo na neki drugi način pokušati da ukažemo na problem u društvu. Ubeđen sam da će fudbaleri imati šta da kažu“.\nReprezentacija Engleske biće kompletna u subotu uveče kada će se timu priključiti fudbaleri Mančester sitija i Čelsija koji s razlogom kasne jer su igrali finale Lige šampiona.\nTo znači da će konačna odluka o tome da li će igrači klečati ili ne, na otvaranju Evropskog prvenstva protiv Hrvatske, biti donesena početkom sledeće nedelje.\nEnglesku do početka Evropskog prvenstva očekuje duel sa Rumunijom u nedelju i prema pisanju britanskih medija, FS Engleske najverovatnije će izdati saopštenje u kom će pozvati navijače da poštuju odluku fudbalera tokom intoniranja himne.\nRanije je još rečeno iz Saveza da je klečanje individualna odluka i da mnogi žele to da rade kako bi ukazali na rasnu nejednakost, te da se ne radi o politici.\nSad, da li se ne radi o politici – procenite sami – pošto je sve krenulo iz Amerike za vreme kampanje protiv Donalda Trampa, tadašnjeg predsednika SAD.\nEvropsko prvenstvo u fudbalu počinje 11. juna i završava se 11. jula.


InfoBrcko.com - Vlast u Brčkom zabrinuta: Treba povećati platu radnicima, jer odoše nam ljudi iz Distrikta\nVlast u Brčkom zabrinuta: Treba povećati platu radnicima, jer odoše nam ljudi iz Distrikta\nVlast u Brčkom zabrinuta: Treba povećati platu radnicima, jer odoše nam ljudi iz Distrikta\tIstaknuto\nKomisija za ekonomski razvoj i poljoprivredu brčanske Skupštine održala je danas sastanak na kome je razmatrana mogućnosti i opcije za poboljšanje stanja u realnom rektoru, sa fokusom na povećanje plata.\nNa današnjem sastanku, zaključeno je da se situacija u realnom sektoru mora hitno izmijeniti, kako bi se zaustavio odlazak radnika u inostranstvo.\nPrisustni su se usaglasili da se radi o veoma kompleksnoj temi, koju treba detaljno analizirati da bi se predložili adekvatni koraci ka rješenju.\nJedano od potencijalnih rješenja dao je direktor Direkcije za finansije Mato Lučić.\n„Ja sam sam predložio da se oslobođeni iznos koji je regulisan Zakonom o porezu na dobit i iznosi sad 300 KM za zaposlenog i 50 odsto od tog iznosa za svaku izdržavanu osobu poveća na iznos prosječne plate u Brčko distritku, a taj iznos je po novom zakonu 900 KM. To znači da prosječna plata u Brčkom ne bi bila oporezovana na platu“, rekao je Lučić.\nTo bi značilo 3 miliona manje u budžetu, ali bi taj iznos dobili zaposleni i u realnom i u javnom sektoru, rekao je Lučić.\nGradonačelnik Brčko distrikta Siniša Milić pozdravio je inicijativu da se počne diskutovati o ovom problemu, jer smatra da je realni sektor malo zapostavljen, što za posljedicu ima poražavajuće statističke podatke o odlasku ljudi.\n„Mi već pripremamo jedan registar parafiskalnih nameta koji bi trebalo kritički analizirati i tamo gdje oni predstavljaju opterećenje za privredu razmisliti o ukidanju tih nameta“, rekao je Milić.\nMilić je dodao da je pored navedenih, planirano niz drugih mjera.\n„Ono što je sve u direktnoj vezi sa povećanjem poslovne aktivnosti na ovim prostorima, jeste otklanjanje barijera za realizaciju kapitalnog budžeta“, rekao je Milić.\nInicijator samog sastanka i predsjednik skupštinske Komisije za ekonomski razvoj i poljoprivredu brčanske poslanik Željko Antić kaže da očekuje da će se u narednim mjesecima sigurno donijeti rješenje.\n„S obzirom da se ovih dana priča o rebalansu budžeta da vidimo da li ima nekog prostora da se u tom rebalansu nađu neka sredstva za povećanje plata u realnom sektoru“, rekao je Antić.\nSastanci Komisija za ekonomski razvoj i poljoprivredu brčanske Skupštine na ovu temu, nastaviće se i u narednim mjesecima.


Stanovnici Sanskog Mosta protive se izgradnji Termoelektrane Kamengrad\nStanovnici Sanskog Mosta protive se izgradnji Termoelektrane Kamengrad. Mještani Sanskog mosta još ranije su upozoravali na štetnost izgradnje ove termoelektrane i svojim argumentima su zaustavili ovaj projekat. Međutim, ove aktivnosti su nakon više od godinu dana ponovo pokrenute.\nKineska kompanija i preduzeće “Lager” iz Posušja poslali su opštinskim vlastima u Sanskom Mostu pismo namjere kojim iskazuju interes za izgradnju termoelektrane na području ove opštine.\nNavodi se kako je riječ o potencijalnoj investiciji od 2,3 milijarde maraka, te da bi to bila najveća investicija u energetski sektor na području cijele jugoistočne Evrope.\nTags #projekat TE Kamengrad #Sanski Most\nJapan: Zaplijenjeno 400 kilograma kokaina u gradu Kobe


Ponoš: Izvesne komplikacije sa isporukom Migova iz Belorusije zbog otkazivanja vežbe - Izazov\nNovi magazin 17. septembra 2020. 10:41\nPotpredsednik Narodne stranke i bivši načelnik Generalštaba Zdravko Ponoš ocenio je da će zbog odluke Srbije da otkaže učešće u vojnoj vežbi „Slovensko bratstvo“ sa Rusijom i Belorusijom izvesno doći do komplikacije oko isporuke četiri aviona Mig-29, koje je Minsk donirao Vojsci Srbiji i koji se trenutno nalaze na modernizaciji.\n„(Beloruski predsednik Aleksandar) Lukašenko nije u prilici da se podrobnije pozabavi čvrstinom svog prijateljstva sa Vučićem. Izvesna je komplikacija oko isporuke četiri polovna aviona Mig-29 iz Belorusije koja bi trebalo da se realizuje početkom 2021. godine u vidu donacije. Svakolika cena ove donacije poznata je samo Vučiću. Ako se ikad realizuje, biće skupo, čak i za njegov ležeran način baratanja državnim parama i interesima“, rekao je Ponoš u intervjuu za Vreme.\nNekadašnji prvi čovek Vojske Srbije je dodao da zbog tog odustajanja od vežbe ne očekuje nagle poteze Rusije, ali je dodao da je poznato da Moskva ima „vrlo ažurno spoljnopolitičko knjigovodstvo“.\n„Kao i svaka druga sila, Rusija nije spremna da knjiži negativan bilans u odnosima sa manjim partnerom. U taj bilans ulazi i tačka o energetskoj diverzifikaciji na papiru iz Vašingtona, a ući će i podela resora u novoj Vladi Srbije“, dodao je on.\nOn je naveo da je stanje u Belorusiji takvo da je svakako trebalo otkazati učešće VS u vežbi „Slovensko bratstvo“ ali da je to trebalo učiniti najkasnije 11. avgusta kada je Srbija podržala deklaraciju EU o izborima u Belorusiji.\n„Umesto pravovremenog otkazivanja te vežbe, imali smo izjavu iz vrha države da se nadamo da nam Lukašenko neće zameriti zbog priključivanja deklaraciji EU. Ne bi me čudilo da je ponovo neko morao da zove i Minsk i Moskvu i moli za nezameranje zbog otkazivanja učešća u vežbi neki dan pred njen početak“, dodao je potpredsednik Narodne stranke.\nPonoš je ocenio da je najava povlačenja pripadnika VS iz mirovnih misija nešto što nema direktne veze sa Belorusijom, već da je reč o „traljavom i štetnom pokušaju kontrole štete“, nastale nakon potpisivanja sporazuma u Vašingtonu prema kojem će Beograd ubuduće Hezbolah tretirati kao terorističku organizaciju.\n„A Hezbolah je snažan faktor, ne samo politički nego i u Libanu, gde Srbija ima vojsku u UN kontigentu. Režim, da bi smanjio rizik po bezbednost naših vojnika, a koji je sam izazvao, sprema se da napravi novu štetu. Ovaj put štetu za ugled Srbije u UN, naprasno suspendujući naše planirano učešće u mirovnim operacijama“, rekao je Ponoš.


Glasanje u opštini Zvečan\nI pored protivljenja vlasti u Beogradu i Prištini, kao i medjunarodne zajednice, u tri opštine na severu Kosova danas je počeo referendum na kome se gradjani izjašnjavaju o prihvatanju kosovskih institucija u ovom delu Kosova. Danas su glasali gradjani severnog dela Kosovske Mitrovice, Zvečana i Zubinog potoka, a sutra će referendum biti održan i u opštini Leposavić.\nU ove tri opštine otvoreno je 49 glasačkih mesta na kojima će gradjani imati mogućnost da se i sutra, sa da ili ne, izjasne o referendumskom pitanju “Da li prihavatate institucije takozvane Republike Kosovo“. Za razliku od Zvečana, severnog dela Kosovske Mitrovice i Zubinog potoka, gde gradjani glasaju dva dana, glasanje u opštini Leposavić biće organizovano samo sutra, na dan državnosti Srbije.\nNa konferenciji za štampu u opštini Zvečan saopšteno je da su sve manjinske grupe iz ovog dela Kosova pozvane da izađu na glasanje, ali da su Albanci u ogromnoj većini rekli da ne žele da učestvuju na referendumu. Koordinator opštinske komisije Ljubomir Radović rekao da za sada u opštini Zvečan glasao samo jedan Albanac. Radović se na specifičan način osvrnuo na glasine, da se već zna rezaultat referenduma.\n“Ja tvrdim da se rezultati refenduma ne znaju. Ako neko iz medija, nevladinih organizacija ili političkih organizacija zna te rezltate molimo da nam dostave i to će biti provera našeg rada. Ja sam ponudio moju penziju, kažu da nije baš mala, da je zajedno potrošimo sa onima koji znaju rezultate ovog referenduma”, kazao je Radović.\nI pored toga što se vlasti u Beogradu i medjunarodna zajednica protive ovom referendumu, predstavnici Srpskog nacionalnog veća severnog Kosova Nebojša Jović i Milan Ivanović za Glas Amerike kažu da će rezultati referenduma imati veliki uticaj i da Beograd od toga može imati samo korist.\n„Rezultat referenduma će biti jak politički vetar u ledja upravo Beogradu i stavranje jednog prostora za manevar gde će moći još jače i bolje da se bore , ukoliko i dalje žele da se bore da sačuvaju Srbe i Srbiju na Kosovu i Metohiji“, smatra Jović.\n"Naše izjašnjavanje je u skladu sa Ustavom i zakonom i niko ne može negirati značaj ovog referenduma. Mada ima pokušaja, i to nas ne čudi kada je u pitanju Priština i zvaničnici Tačijevih institucija, ali čudi ako to negiranje dolazi od strane predstavnika vlasti u Beogradu“, rekao je Ivanović.\nPovodom referenduma u opštinama na severu oglasila se i Vlada Kosova koja je optužila državu Srbiju za organizovanje referenduma. U saopštenju Vlade se navodi da “taj postupak jasno pokazuje bolesne ambicije i teritorijalne pretenzije Srbije prema Kosovu”. Vlada je pozvala međunarodnu zajednicu da izvrši pritisak na Srbiju kako bi prestala sa ovakvim kako se navodi ilegalnim postupcima koji na direktan način krše teritorijalni integritet Kosova, kao međunarodno priznate države.\nPredsednik Srbije Boris Tadić, ocenio je da je održavanje referenduma na severu Kosova "štetno kada su u pitanju interesi države". Tadić je, kako se navodi na sajtu predsednika Republike, rekao da ima razumevanja za potrebu sunarodnika da iskažu svoju političku volju, ali da "ne postoji mogućnost da lokalne samouprave učine više od države u rešavanju problema srpskog stanovništva" na Kosovu.\nPredsednik je ponovio da Srbija neće priznati nezavisnost Kosova, da poštuje Rezoluciju 1244 Saveta bezbednosti UN i da traga za rešenjima za nastup predstavnika Prištine na regionalnim forumima, koje neće značiti ni eksplicitno ni implicitno priznavanje nezavisnosti.


"Očekuje nas jak rival od koga smo izgubili u prvom delu. Sve ćemo učinati da im se revanširamo na njihovom stadionu. Za ovu utakmicu ne računamo na Vulićevića i Jankovića, dok se u sastav vraćaju Jevtović, Miletić i Ožegović. Moramo da izjednačimo intezitet sa njima jer igraju napadački, svesni smo da igramo protiv dobrog protivnika. Voždovac je u grupi ekipa koje su odlične i nema opuštanja protiv njih", rekao je Đukić.\nOn je dodao da su danas njegovi fudbaleri obavili trening na veštačkoj travi, ali da ne mogu brzo da se prilagode na podlogu koja ih očekuje na Voždovcu.\n"Težak zadatak nas čeka, Voždovac traži posed lopte i moramo da im odgovorino istom merom. Ko bude intezivniji taj će da pobedi", izjavio je Đukić i dodao da je Janković dodao udarac u kuk i neizvesno je kad će se oporaviti.\nPričao je i o eventualnom odlasku golmana Vladimira Stojkovića na zimu.\n"Svi koji volimo Partizan savetujemo Stojketu da ostane. Sve ćemo učinati da ostane, ali videćemo koliko će to biti realno".\nĐukić je prokomentarisao i "rat" saopštenjima između Partizana i Crvene zvezde i da borba van terena nikome ne donosi ništa dobro.\n"Moramo se boriti da se što manje diskutuje, a što više priča na terenu što bi doprinelo poboljšanju srpskog fudbala. Pustimo sudije da rade slobodno i kako treba. Trebalo bi da stvorimo mehanizame za to, ali bez toga nema boljitaka u srpskom fudbalu. Treba dozvoliti da se rasplamsa borba na terenu, a ne van njega".\nĐukić je analizirao i slaba izdanja najskupljeg pojačanja u istoriji kluba Sejduba Sume i zbog čega je protiv Spartaka zamenjen.\n"U fudbalu postoje faze bolje ili lošije igre, ali postoji intenzitet i rad za ekipu ispod koga ne može da se ide. Jedino Mesi i Ronaldo mogu manje da trče, a ostali zemaljski igrači na to nemaju pravo. Suma još uvek nema taj intenzitet", objasnio je strateg crno-belih.\nSličnu je tvrdnju imao i za Nemanju Antonova s obzirom na to da je došao kao veliko pojačanje, a igra ispod nivoa.\n"Teren je merilo svega, svi oni imaju pravo da se izbori status. Onoliko koliko daješ na terenu, toliko te vrednujem, a ne na osnovu prošlih klubova gde si igrao", rekao je Đukić.\nUtakmica 19. kola Superlige između Voždovca i Partizana igra se u sredu od 16 sati na krovu Tržnog centra "Stadion".


Krija joga je napredna tehnika koju je svetu predstavio besmrtni indijski učitelj, Babađi, kada je 1861. inicirao Lahirija Mahašaju, koji je potom razvio Krija principe u određenu seriju tehnika meditacije i vežbi pranajame.\nMeđu najistaknutijim učenicima Lahirija Mahašaje izdvojio se Šri Juktešvar, koji je kasnije tehnici Krija joge podučio Paramhansa Joganandu i poslao ga na Zapad da širi ovo sveto učenje.\nTehnike meditacije kojim je podučavao Paramhansa Jogananda (autor čuvene knjige "Autobiografija jednog jogija") jednostavne su i efikasne. Uz pomoć njih moći ćete da otkrijete u sebi izvor mira i radosti, što su urođeni kvaliteti duše.\nUdruženje "Nova Svest" u saradnji sa udruženjem "Ananda Beograd" (direktan ogranak svetske duhovne zajednice "Ananda") organizuje intenzivni jednodnevni seminar tehnika KRIJA JOGE.\n11.00 Uvod u Krija jogu (energetska anatomija, tradicija učitelja, posebnost Krija joge)\n12.00 Vežbe energizacije i vežbe za nadsvesno življenje\n12.30 Vođena meditacija\n13.00 Meditacija za otvaranje čakri i vežbe pranajame\n15.00 Vežbe energizacije i vežbe za nadsvesno življenje\n15.30 Teorijsko objašnjenje Krija meditacije i tehnike Hong So\n16.00 Krija tehnika Hong So + Joganandine afirmacije\n16.45 Odgovori i pitanja\n17.00 Isceljivanje u paru / Isceljivanje na daljinu\n18.00 Odgovori i pitanja\nSEMINAR VODI: Nebojša Božanin, predsednik udruženja "Ananda Beograd", učitelj meditacije i Rađa joge.\nDatum održavanja seminara: nedelja, 10. septembar, od 11 - 18h\nAdresa: Beograd, centar\n„Krija joga usmerava energiju uzdužno oko kičme, postepeno neutrališući vrtloge čite (chitta = osećanja, emocije). Ona istovremeno snaži nerve u kičmi i u mozgu kako bi mogli da prime kosmičke struje energije i svesti. Jogananda je rekao da je krija vrhunska nauka joge.“ – Svami Krijananda


izvor: rse/agencije foto: rfe 11.05.2018.\n"Imamo dnevni priliv preko 100 lica koji prođu mimo granične policije i nijedna agencija ih ne registruje do dolaska u Službu za poslove sa strancima", riječi su Ujića. Pomoćnik ministra sigurnosti BiH Marijan Baotić kaže da, iako BiH ima zakone o postupanju s ilegalnim migrantima, on je suštinski neprovodiv.\nU Republici Srpskoj ne postoji saglasnost da se u nekim napuštenim kasarnama smjeste ove osobe, te su mogućnosti više nego ograničene. Da se Bosna i Hercegovina suočava s ozbiljnom krizom upozorila je i Islamska zajednica u BiH koja je pozvala sve nivoe vlasti u Bosni i Hercegovini da djeluju bez oklijevanja.\nAhmetović pozvao građane na solidarnost sa migrantima\nSadik Ahmetović, zastupnik Nezavisnog bloka u Predstavničkom domu Parlamentarne skupštine BiH, ukazao je da institucije BiH moraju uspostaviti kontrolu nad prilivom izbjeglica i migranata.\n"Ako se država aktivno uključi, nemamo problem, ako ga već imamo. Bojim se da problem već imamo", rekao je Ahmetović.\nPozvao je građane na solidarnost prema migrantima i izbjeglicama i da institucije već danas naprave operativni plan za migrantsku krizu.\n"Vijeće ministara BiH, entitetske, kantonalne vlade trebaju hitno, već danas, a ne u ponedjeljak da naprave operativni plan da se migrantska kriza stavi pod kontrolu. Ako migrantska kriza bude pod kontrolom institucija BiH, nećemo imati problem", rekao je.\nUpozorio je da BiH ima stari operativni plan.\nPodsjetio je da je Vijeće ministara BiH tvrdilo da je BiH spremna za ovu vrstu problema.\n"2015. je ovo bio evropski problem. Zemljama Balkana kao ruti kretanja migranta je pomagala Evropska unija. Po mojim informacijama, Vijeće ministara BiH je tvrdilo da je sve spremno, da BiH u ovaj problem ulazi spremna", istakao je Ahmetović.\nNaglasio je da je postojeći plan zastario jer ne postoje kapaciteti za ovu vrstu problema.\n"Naravno da su institucije zakazale. Pozivam ih da naprave operativni plan. Migrantski problem se mora kontrolisati kako bi te ljude prihvatili na human način", rekao je.\nAhmetović je podsjetio da je Nezavisni blok imao inicijativu da se u Parlamentarnoj skupštini raspravlja o migrantskoj krizi, ali da nisu dobili podršku da se to radi po hitnom postupku.\n"O razlozima zašto su odbili da raspravljaju o tome po hitnom postupku, morate pitati njih. Ovaj nas je problem zadesio zato što aktuelna vlast ne zna šta raditi sutra i da predvidi probleme koji su već viđeni u Evropi", objasnio je.\nUkazao je da BiH ima ugovore o readmisiji i da je možda politika pojedinih država da propuštaju migrante i izbjeglice preko svojih granica, kako bi na taj način rješile problem.\n"Kako prolaze i dolaze do BiH, možda može biti politika pojedinih zemalja da ne ostanu u njihovim zemljama. Možemo o tome špekulisati. Najlakše je da jedna država otvori granicu. Mi smo zemlja koja najvećim dijelom graniči sa Evropskom unijom. Te granice se od 2015. godine strožije kontrolišu. I sami znate da Evropska unija ima podijeljene stavove o ovom problemu. Ovo može postati veliki balkanski problem", zaključio je Ahmetović.


Ruski poklonjeni avioni Srbiju koštaju do 230 miliona evra - Centar za evroatlantske studije - CEAS\nI dok pojedini analitičari smatraju da je to suvišan trošak za srpsku kasu, drugi upozoravaju da bi bez novih lovaca Srbija izgubila ogorman novac.\nSa šest ruskih Migova 29 uskoro bi trebalo da nestane zvezda ruske avijacije i da je zamene boje srpske zastave. Avione su na vojnom poligonu ruske borbene avijacije prve videli premijer i ministar odbrane Srbije.\nNakon sastanka sa ministrom odbrane Rusije Vučić je izjavio da je Srbija na poklon dobila i 30 tenkova T72 S i 30 borbenih izviđačkih oklopnih vozila i manje topove 14,5mm. Sergeju Šojguu još jednom je ponovio stav o vojnoj neutralnosti Srbije, dok je ruski ministar premijeru predložio da se svake godine održavaju rusko-srpske vazduhoplovno-taktičke vežbe "Bars".\nZahvalio je i na podršci u operaciji u Alepu i slanju humanitarne pomoći u Siriju.\n"Srbija nije na rečima, već na delu potvrdila svoju spremnost da pomogne sirijskom narodu", naveo je Šojgu.\nEventualno davanje diplomatskog statusa Rusima u humanitarnom centru u Nišu je prava cena vojnih poklona, uveren je spoljnopolitički komentator lista Politika Boško Jakšić.\n"Čujem juče premijer kaže najnoviji lovci. Kakvi najnoviji lovci? To su lovci koji treba da se repariraju zato i koštaju...to je jedino što Srbija treba da plati. Ali to su stari modeli, nemamo mi para za nove lovce. I u vremenima u kojima mi živimo mislim da je ta povlašćena cena po kojoj mi dobijamo Migove veoma visoka za zemlju, koja nije u stanju čak ni beli luk da proizvede nego ga uvozi iz Kine", smatra Jakšić.\n1999. smo imali više aviona ovog tipa i znamo kako se to završilo, podseća Petar Vojinović sa portala Tango Six. Ističe, međutim, da vojni lovci imaju važnu ulogu u mirnodopsko vreme. Obezbediće da Srbija i dalje može da trenira svoje pilote, ali i značajne prihode čuvajući sve prijateljske vazduhoplove na nebu iznad Srbije.\n"Kada se putnički avion izgubi, kada mu nestane radio komunikacija, da mi nemamo tu sposobnost air policing-a, tj. patroliranja vazdušnog prostora u miru, onda gubimo neka značajana finasijska sredstva oko tih preleta. Dakle, ako mi to ne bismo mogli da uradimo, putnički avioni bi krenuli da zaobilaze našu teritoriju", navodi Petar Vojinović.\nIako bi novi Migovi, kako kaže premijer, Srbiju koštali 600 miiona evra, samo za prvu fazu remonta poklonjenih aviona iz budžeta će biti plaćena trećina te sume. Vučić se, međutim, nada da će i protiv-vazdušni sistem BUK u bliskoj budućnosti dobiti takođe na poklon od Rusije.


Nikolić: Oluja ostavila prazninu i u dušama progonitelja\nBeta 4. avgusta 2015. 13:00\nPredsednik Srbije Tomislav Nikolić izjavio je danas da je hrvatska akcija „Oluja“ ostavila pustoš u gradovima i selima, u kućama i zgarištima u kojima su vekovima živeli Srbi na tlu Hrvatske, ali i prazninu u dušama „progonitelja“.\n„Čovek nije stvoren da bude zver, u njegovom mozgu ostaje nemirenje sa zločinom koji je počinio, na njegovom obrazu ostaje utisnut pečat zlikovca. Deo hrvatskog naroda, onaj deo koji i sada kroji sudbinu svoje države i određuje njen odnos sa svojim srpskim narodom mora da živi sa tim“, rekao je Nikolić na Fruškoj Gori gde je prisustvovao parastosu žrtvama stradalim u akciji „Oluja“ i osveštavanju krsta buduće crkve Blage Marije.\nKako je kazao, deo hrvatskog naroda moraće da živi i sa „nezaboravnom i neizbrisivom slikom kolone od 250.000 hrvatskih građana srpske nacionalnosti koji su, osim golog života i porodičnih fotografija, nosili još samo beskrajnu tugu u koloni stida onih koji ih proteruju“.\nOn je istakao da se veličina i snaga jednog naroda ne meri se brojem ubijenih i zauvek proteranih slabih i nezaštićenih, spaljenim kućama, zatrovanim bunarima i poklanom stokom.\n„Vaša ognjišta bezumnici su pretvorili u oganj, vaše stradanje i patnju slave kao svoju pobedu i dan kada su obnovili državu koja im je ostala od Pavelića, a bila priznata jedino od Hitlera. Pobili su i proterali Srbe, pravoslavne i svetosavne. Istorija nas je naučila da je to u Hrvatskoj velika i neoprostiva, a jedina krivica“, kazao je predsednik Srbije.\nNikolić je rekao da oprostiti nikada ne znači zaboraviti, ali da su Srbi kroz svoju istoriju umeli da se u ime nekih interesa, koji su bili svačiji samo ne srpski, lako odreknu i gotovo zaborave svoje žrtve.\n„Nikada nije kasno da ispravimo istorijska sagrešenja i da pamtimo svoje koji su stradali i još stradaju. Srbija i Srbi su spremni na oprost i pomirenje, ali ne zavisi sve samo od nas“, istakao je predsednik Srbije.


Koliko su optimisti predsednički kandidati?\nSvi svakog pobeđuju\nLabus i Živojinović: Pobeda u prvom krugu. Koštuničin štab: Koštunica ubedljivo pobeđuje Labusa. Šešelj: Do nogu ću potući Koštunicu\nBEOGRAD - Miroljub Labus, Velimir - Bata Živojinović, Dragan Radenović i Tomislav Lalošević pobediće na izborima za predsednika Srbije već u prvom krugu, 29. septembra, Vojislav Šešelj i Borislav Pelević slavlju se nadaju u ponovnom glasanju gde očekuju Koštunicu, dok će sadašnji šef države, pak, u "velikom finalu" pobediti Miroljuba Labusa.\nOvako, u najkraćem, izgleda rezultat ankete koju je naš list juče obavio sa gotovo svim predsedničkim kandidatima.\nOčekuju li pretendenti na najvišu funkciju u Srbiji pobedu u prvom krugu i kojem se rivalu nadaju u ponovnom glasanju?\nPobedi u prvom krugu nadaju se predsednički kandidati grupe građana "Najbolje za Srbiju" Miroljub Labus i Socijalističke partije Srbije Velimir Bata Živojinović. "Neće biti drugog kruga", bio je istovetan odgovor koji smo dobili u izbornim štabovima ova dva kandidata.\nNeminovan drugi krug\nApsolutni favorit u drugom krugu predsedničkih izbora u Srbiji je kandidat DSS Vojislav Koštunica - rekao je juče direktor Informativne agencije "Ipres" Vinko Đurić. Đurić je rekao da će predsednički izbori sigurno uspeti, jer se očekuje siguran izlazak 51,9 odsto birača. Prema njegovim rečima, biračko telo je polarizovano između dve opcije - demokratsko nacionalne, koju oličava Koštunica, i reformske, koju prezentuje Vlada Srbije. "Za Koštunicu će glasati rularno i prigradsko stanovništvo, starije od 40 godina i nižeg obrazovanja, a za Labusa mlađi, obrazovaniji i sa gradskog područja" - zaključio je Đurić.\nU izbornom štabu predsedničkog kandidata grupe građana Tomislava Laloševića saznali smo da će njihov kandidat "sigurno pobediti u prvom krugu, ako izbori ne budu poništeni". Dileme nema ni za predsedničkog kandidata grupe građana Dragana Radenovića: "Nema drugog kruga, ja pobeđujem u prvom".\nI predsednički kandidat Srpske radikalne stranke Vojislav Šešelj je jasan: "Očekujem pobedu u prvom krugu. Ako bude drugog kruga, do nogu ću potući Vojislava Koštunicu".\nŠef Stranke srpskog jedinstva i njen predsednički kandidat Borislav Pelević takođe veruje da će biti drugog kruga i da će se u njemu naći on i lider Demokratske stranke Srbije i njen predsednički kandidat Vojislav Koštunica.\n"U tom slučaju, pobediću Koštunicu", kaže Pelević. S druge strane, sadašnji predsednik SRJ u eventualnom drugom krugu očekuje kandidata grupe građana "Najbolje za Srbiju" Miroljuba Labusa. "Očekujemo pobedu u prvom krugu. Ona bi istovremeno bila i veoma racionalna, jer bi se uštedeli i vreme i sredstva. Ukoliko se desi da Koštunica ne pobedi u prvom krugu, u narednom će pobediti Miroljuba Labusa sa velikom razlikom", uveren je Dragan Maršićanin, šef izbornog štaba Vojislava Koštunice.\nPredsednički kandidat Srpskog pokreta obnove Vuk Drašković nije želeo da kaže da li očekuje pobedu već 29. septembra. "O tome će odlučiti građani Srbije. Nadam se da će narod izbaciti oba kandidata režima, i Koštunicu i Labusa, jer su izneverili izborna obećanja građana. Oni i sada nude isto ono što i pre dve godine. Obojica su podjednako krivi za katastrofu naroda i države i u ozbiljnim zemljama to se obavezno kažnjava", tvrdi Vuk Drašković.\nNi portparol Socijaldemokratije Nemanja Simeunović nije bio spreman da prognozira ishod predsedničkih izbora.\n"Predsednik naše stranke i njen predsednički kandidat Vuk Obradović je vodio mnoge bitke koje je po pravilu dobijao. On je kao trener koji pred derbi ne gleda u protivnički tim. Obradović se ne bi ni kandidovao da ne očekuje pobedu", kaže Simeunović.\n"Očekujem drugi krug, ali ne želim da kažem da u njemu vidim sebe. Pobedu sam odneo samim tim što mi je RIK ipak uvažio kandidaturu", kratko je rekao Nebojša Pavković, kandidat grupe građana.\nI kandidat grupe građana "Socijalisti za povratak bazi" Branislav Ivković je uveren u pobedu u drugom krugu.\n"Nema govora da će neko pobediti 29. septembra, a u narednom krugu potpuno mi je svejedno ko će od mojih protivkandidata ući", kaže Ivković.\nJedanaest želja, samo jedno mesto. Ko će se na kraju radovati, znaju samo građani Srbije.\nJ. Mitić - P. Pašić


Najava: Debata o pristupačnosti javnog saobraćaja osobama s invaliditetom u Bijelom Polju\nutorak, 06 novembar 2018 15:33\nUdruženje mladih sa hendikepom Crne Gore u okviru projekta: "Ovo su (i) naša mjesta", podržanog od strane Ministarstva saobraćaja i pomorstva, organizuje Javnu debatu o značaju pristupačnosti javnog saobraćaja za osobe s invaliditetom (OSI). Prva od tri planirane javne debate će se održati u Bijelom Polju, u hotelu Franca, 8. novembra s početkom u 12.00 časova.\nU okviru Javne debate učesnici će se upoznati i diskutovati o zakonskom okviru i iskustvima iz prakse u vezi s pristupačnošću javnog saobraćaja. Bijelo Polje smo izabrali zbog želje da iniciramo i pokrenemo važne akcije koje bi Opština Bijelo Polje trebala preduzeti u narednom periodu u okviru ove teme. Na kraju debate učesnici i predstavnici medija će biti pozvani da zajedno s osobama s invaliditetom prošetaju jednom od odabranih ulica i na taj način simuliraju, odnosno upoznaju se s uslovima u javnom saobraćaju u kojima se kreću i s kojima se suočavaju osobe s invaliditetom prilikom kretanja.\nFasilitatorka na Javnoj debati će biti: Marina Vujačić, aktivistkinja za prava osoba s invaliditetom, dok će u uvodnom dijelu govoriti Milenko Vojičić, predsjednik Skupštine UMHCG, Samir Guberinić, izvršni direktor Udruženja za podršku OSI Bijelo Polje, i Lidija Bugarin, samostalna savjetnica za saobraćaj u Seketarijatu za stambeno komunalne poslove i saobraćaj u Opštini Bijelo Polje.\nIzvršna direktorica UMHCG\nPročitano 654 put(a)\nCrnogorski golbalisti u Ljubljani\nKonkurs za filmove za 11. Bosifest 2020.


Industrijska proizvodnja u Nišu porasla za četvrtinu - juGmedia\nPrema podacima gradske Uprave za privredu industrijska proizvodnja u Nišu u februaru ove godine povećana je za 25,7 dosto u odnosu na industrijsku proizvodnju u istom mesecu 2015. godine.\nStatistika je zabeležila rast proizvodnje poluproizvoda za 20,8 odsto i rast netrajnih proizvoda za široku potrošnju od 62,1 odsto, dok je proizvodnja energije opala pet odsto, proizvodnja kapitalnih proizvoda za 18,6 odsto, a proizvodnja trajnih proizvoda za široku potrošnju opala je za 41 odsto.\nPrema zvaničnoj statistici koja je dostupna na sajtu Uprave za privredu, preradjivačka industrija u Nišu je tokom februara ostvarila rast od 26 odsto, dok je u oblasti snabdevanja električnom energijom, gasom i parom ostvaren pad od od pet odsto.\nPosmatrano po granama preradjivačke industrije, najveći rast zabeležen je u proizvodnji odevnih predmeta i to 87,2 odsto, proizvodnja hemikalija i hemijskih proizvoda porasla je za 19,7 odsto, a proizvodnja električne opreme povećana za 9,3 odsto.\nU proizvodnji prehrambenih proizvoda zabeležen je pad od 17,4 odsto, u proizvodnji proizvoda od gume i plastike pad od 16,8 odsto, u proizvodnji metalnih proizvoda (osim mašina) ostvareni minus iznosi 29,9 odsto.\nNajmanji pad zabeležen je u proizvodnji računara, elektronskih i optičkih proizvoda – 3,7 odsto, a najveći pad u proizvodnji mašina – 66,9 odsto.\nPrema podacima Uprave za privredu industrijska proizvodnja u Nišu u 2015. godini bila je veća u odnosu na proizvodnju u 2014. godini za 4,5 odsto.\nPehar sa kasačkih trka u Leskovcu otišao za Veliku Planu\nLESKOVAC - Omladinska filharmonija "Naisus" iz Niša , održala je večeras koncert u Kulturnom centru u Leskovcu, pod dirigentskim vođstvom maestra…


AMBASADOR KOŠAR: Srbija da zauzme zajedničku poziciju sa EU oko rata u Ukrajini - Naša Borba\nAMBASADOR KOŠAR: Srbija da zauzme zajedničku poziciju sa EU oko rata u Ukrajini\nAmbasador Francuske Pjer Košar izjavio je da je francuski predsednik Emanuel Makron još u decembru prošle godine rekao da će Zapadni Balkan biti jedan od prioriteta tokom francuskog predsedavanja EU i naglasio da je evropska perspektiva ponuđena zemljama regiona, ali da ona mora da bude biti iskrena, sa jasnom dinamikom.\nKošar je konferenciji „Evropa nakon predsedničkih izbora u Francuskoj“ ocenio da ponekad u javnom mnjenju u zemljama Zapadnog Balkana postoji „određeni zamor od proširenja“.\nOn je istakao da mu je drago što je to naglasio i nemački kancelar Olaf Šolc koji je u sredu ugostio predsednika Srbije Aleksandra Vučića i premijera Kosova Aljbina Kurtija.\nDinamika procesa pridruživanja, kako je ocenio Košar, nije povezana sa ratom u Ukrajini jer je sve to rečeno i mnogo ranije.\nPridruživanje je „zahtevan i dugorajan proces“, naglasio je Košar i sugerisao kako svi zajedno treba da se potrude da to bude prijemčivije za javno mnjenje.\nKošar je istakao da se od vlasti na Zapadnom Balkanu i Srbije očekuje da postignuća budu veća i opipljivija za građane i da se na osnovu toga crpi dinamika za EU.\nGovoreći o odnosu Srbije prema ratu u Ukrajini Košar je naveo da „postoji potreba za usklađivanjem pošto je Srbija kandidat za članstvo u EU“ i dodao je da je „normalno“ insistiranje na zajedničkoj viziji.\nKošar je ocenio je da je Srbija „prepoznala da je invazija na Ukrajinu kršenje njenog teritorijalnog intregriteta“ i naglasio važnost što je Srbija glasala „sa ogromnom većinom zemalja“ u Ujedinjenim nacijama.\n„To je priznanje pretnji sa kojima smo suočeni kada je reč o ratu koji Rusija vodi protiv suverene države“, rekao je Košar.\nOn je naglasio da Srbija treba da zauzme „zajedničku poziciju“ sa zemljama EU kada je u pitanju odgovor na rat u Ukrajini.\nOcenio je da je napad Rusije na Ukrajinu „promenio pejzaž“ predsedavanja Francuske Savetom EU i dodao da je tokom tog perioda EU uspela da pruži „snažan odgovor“ na agresiju Rusije.\nNaveo je da je usvojen set sankcija osmišljenih s namerom da se smanji mogućnost Rusije da finansira rat.\nKošar je rekao da je Francuska još pre rata Ukrajini jasno istakla da će tokom njenog predsedavanja Evropskom unijom (EU) biti snažnija i suverenija Evropa i da se razvija osećaj pripadnosti građana EU.\nZamenica ambasadora Nemačke Dorotea Gizelman navela je da je primećen „zaokret u geopolitici koji je relevantan za Zapadni Balkan i koji predstavlja strateški izbor kada je reč o pristupanju EU“.\nOna je podsetila je na reči nemačke ministarke spoljnih poslova Analene Berbok tokom posete Beogradu da „treba zauzeti stranu, a ne držati se po strani“ i istakla da joj je drago što može da primeti da „izraze posvećenosti“ Srbije.\nOcenila je da su razgovori Vučića i Kurtija sa nemačkimj kancelarom Olafom Šolcom u Berlinu prilika za nastavak razgovora o bitnim pitanjima u regionu i Evropi.\nDirektor Fondacije Fridrih Ebart Maks Brendle istakao je da mu je veoma drago što konferencija ne nosi naziv „Evropa posle Emanuela Makrona“ jer mogu da budu nastavljenje reforme unutra EU, ali i proces proširenja na Zapadnom Balkanu.\nIstakao je da ne bi bilo dovoljno da se nastavi kao do sada jer EU mora da prevaziđe strukturne blokade sa kojima je suočena, jer je proces proširenja previše spor i nema dovoljno političke volje i zbog napada Rusije na ukrajinu koji je promenio spoljnu bezbednosnu politiku širom Evrope.\nBrendle se, kako je rekao, nada da će zbog svih tih dramatičnih događaja EU i Zapadni Balkan naći političku volju i energiju da se još više potrude.\nPrethodni tekstAMERIKA PUCA: Kraj ere jeftinog novca u SAD – agresivni potez centralne banke govori sve\nSledeći tekstVUČIĆ NAKON SASTANKA SA BERBOK: Teška pozicija Srbije, plašim se svega što sledi! Plašim se!


Poslanici opzicije kritikovali izjavu premijerke o Kosovu | Srbija izbori 2018\n» Poslanici opzicije kritikovali izjavu premijerke o Kosovu\nAutor: Srbija izbori, 21 Jun 2018\nBeograd -- Poslanici opozicije u Skupštini Srbije kritikovali izjavu premijerke Ane Brnabić o Kosovu i Metohiji i zatražili održavanje posebne sednice Skupštine o Kosovu.\nPoslanici su danas početak sednice na čijem je dnevnom redu više zakona iz oblasti radnog zakonodavstva koristili za postavljanje pitanja.\nPoslanik Narodne stranke Miroslav Aleksić zatražio je hitno zakazivanje sednice Skupštine Srbije na kojoj bi se raspravljalo o svim merama koje Srbija treba da preduzme kako bi pomogla i državi i srpskom narodu na Kosovu i Metohiji. On je zatražio od predsednika Srbije i predsednika Skupštine da zatraže odgovornost premijera i članova Vlade i da podnesu ostavke "jer nemaju pravo da krčme imovinu i nacionalne interese Srbije i budućnost građana".\nPoslanik Dveri Boško Obradović pitao je javno tužilaštvo kada će reagovati i krivično procesuirati premijerku Anu Brnabić "za antiustavno delovanje protiv teritorijalnog integriteta i suvereniteta Srbije". On je pozvao Brnabić da podnese ostavku na mesto premijera, "ako misli da Kosovo i Metohija nisu Srbija i da kompromis sa Albancima podrazumeva odricanje od Kosova i Metohije".\nPitao je i ko je dao mandat predsedniku Srbije Aleksandaru Vučiću da ide u Brisel i da pregovara o Kosovu.\nPoslanik Srpske radikalne stranke Aleksandar Šešelj rekao je da je do sada više zemalja povuklo priznanje Kosova i upitao "kada će Ana Brnabić da povuče priznanje Kosova". On je pitao šta je smisao unutrašnjeg dijaloga i dodao da o Kosovu treba da se raspravlja u Skupštini Srbije.\nPoslanik Dosta je bilo Branislav Mihajlović zatražio je da reaguje tužilaštvo, jer je Ana Brnabić postupila protivustavno. Poslanik Nove Srbije – Pokreta za spas Srbije Đorđe Vukadinović pitao je premijerku Srbije Anu Brnabić o njenim "problematičnim izjavama o Kosovu i Metohiji". On je ocenio je da je Brnabić rekla da se odustaje od pregovaračke pozicije Srbije i ocenio da se tako "ne postupa ni na pijaci, a kamoli u nekoj ozbijnijoj aktivnosti".\nVukadinović je rekao da je važno da se Skupština Srbije što pre pozabavi temom Kosova i Metohije.


Tag / Folksvagen / Vesti online\nBorisov: Nemačka automobilska industrija voli Bugarsku\n"Odnosi Bugarske i Nemačke dinamično se razvijaju i sada su na najvišem nivou", izjavio je premijer Bugarske Bojko Borisov posle sastanka sa bavarskim premijerom Markusom Zederom u Minhenu.\nBrnabić: Srbija još uvek u trci za Folksvagen\nNeobična zaštita od krađe automobila (VIDEO)\nPoznato je da amerikanici uglavnom voze automobile sa automatskim menjačem, pa je za mnoge – uključujući i lopove, "manuelac" nerešiva enigma.\nSkandal koštao "Folksvagen" više od 30 milijardi evra\n"Troškovi koje je pretrpeo 'Folksvagen' povodom afere u vezi sa emisijama štetnih gasova premašili su 30 milijardi evra nakon što je grupacija izdvojila još milijardu evra za pravne rizike",...\nSrbija i dalje kandidat za "Folksvagen"?\nNa vest koju je objavila nemačka agencija DPA, da je "Folksvagen" suzio izbor zemalja na Bugarsku i Tursku, stigao je demat iz Volfsburga.\nIzmeđu Bugarske i Turske: Folksvagen zaobilazi Srbiju?\nGoran Radosavljević: Sveža krv iz Folksvagena\nSrbija je na samom začelju Evropu što se tiče uslova poslovanja i mogućnosti privlačenja investicija, u društvu sa BiH, Makedonijom i Albanijom. Zemlje poput Mađarske, Rumunije i donekle...\nDugogodišnji zastupnik "Škode" u Srbiji i vlasnik kompanije "Auto Čačak" Milenko Kostić izjavio je za današnje "Večernje novosti" da postoji verovatnoća da se u Srbiju preseli...\nIzvršni direktor kompanije "Folksvagen" Herbert Dis izvinio se jer je upotrebio slogan koji podseća na nacistički izraz "rad oslobađa" kako bi ukazao na značaj povećanja profita te kompanije.


EU odobrila grčki plan za izlazak iz krize\nEvropska komisija odobrila je danas plan grčke vlade za smanjenje budžetskog deficita.\nIstovremeno, zvaničnici u Briselu su pokrenuli istragu zbog nepouzdanih podataka koje su slali vlasti u Atini.\nGrčka vlada je objavila ove sedmice plan o smanjenju budžetskog deficita koji iznosi 13 odsto, što je četiri puta više nego što je dozvoljeno u evrozoni.\nPaket uključuje zamrzavanje plata u javnom sektoru, podizanje starosne granice za odlazak u penziju, poskupljenje goriva.\nGrčki budžetski deficit i javni dug, koji iznose 300 milijardi evra, dovode u pitanje stabilnost evra.


Kompanija Kaspersky unapredila je zaštitu ličnih informacija korisnika PC uređaja predstavljanjem nekoliko novih funkcija svojih potrošačkih proizvoda i unapređivanjem Kaspersky Security Cloud rešenja u skladu sa potrebama korisnika. Account Checker opcija sada automatski proverava da li su i-mejl adrese koje klijenti koriste prilikom logovanja na svoje onlajn naloge bile kompromitovane. Osim toga, Kaspersky Anti-Virus, Kaspersky Internet Security, i Kaspersky Total Security rešenja sada imaju naprednu sposobnost da detektuju stalkerware – komercijalno dostupan softver koji se koristi za daljinsko špijuniranje korisnika PC uređaja.\nŠtaviše, Kaspersky Password Manager rešenje sada može biti instalirano sa Anti-Virus, Internet Security, Total Security i Security Cloud proizvodima kompanije Kaspersky, kako bi omogućili organizaciju i kontrolu nad podacima korisnika.\nPrema nedavnom izveštaju kompanije Kaspersky – Odbrana digitalne privatnosti: podizanje lične zaštite na sledeći nivo – trećina (34%) korisnika se suočila sa incidentima u kojima je njihovim privatnim informacijama pristupio neko ko nije imao njihovu saglasnost za to. Ova statistika ukazuje na potrebu za bezbednijim čuvanjem i skladištenjem ličnih informacija, kao i ispravnim stavom prema načinu na koji se lični podaci štite.\nOsim toga, problem zaštite privatnosti dodatno je otežan postojanjem stalkerwarea, specijalnog softvera koji koristi skrivene funkcije koje je poprilično teško identifikovati. Jedan primer ovog tipa softvera je dizajniran kako bi tajno radio na uređaju žrtve. Kako je stalkerware dizajniran da prikuplja sve vrste podataka, bez obzira na to koju vrstu uređaja žrtva ili akter koriste, on ne predstavlja problem samo za mobilne uređaje, već i za korisnike PC uređaja. Zapravo, broj korisnika koji su se susreli sa stalkerwareom na PC uređaju porastao je za 35% i dostigao broj od preko 37,000 u 2019. godini, dok su spajver alati odgovorni za 26,620 od ukupnog broja targetiranih.\nU cilju poboljšanja privatnosti na privatnim računarima, kompanija Kaspersky je predstavila nekoliko novih funkcija svojih potrošačkih proizvoda za korisnike PC uređaja. Naročito, kompanija Kaspersky je unapredila Account Check opciju unutar rešenja Kaspersky Security Cloud for Windows. Opcija sada automatski proverava i-mejl adrese koje su unete prilikom logovanja na onlajn naloge. Ovo znači da korisnici štede na vremenu jer ne moraju samostalno da unose i-mejl adrese koje žele da budu proverene. Takođe, korisnici sada imaju opciju da dodaju individualne i-mejl adrese na listu koju servis redovno proverava.\nŠto se tiče nove generacije tradicionalnih potrošačkih proizvoda kompanije, koji uključuju Kaspersky Anti-Virus, Kaspersky Internet Security i Kaspersky Total Security rešenja, kompanija Kaspersky je unapredila detekciju kako bi eliminisala intruzivnu tehnologiju, kao što je stalkerware, na PC uređajima. Opcija šalje notifikaciju korisniku kako bi ga upozorila da je stalkerware detektovan na uređaju i omogućuje korisniku da ukloni identifikovan softver, ignoriše ga ili da ga doda na listu isključenih aplikacija. Ova nova karakteristika za Windows podržava prošlogodišnje izdanje, kada je kompanija Kaspersky otpočela sa ukazivanjem na komercijalni spajver putem specifičnog upozorenja koje korisnike upozorava na opasnost koju stokerver predstavlja po Android uređaje.\nOsim toga, kako bi se osigurala bezbednost podataka koji se čuvaju na Windows-u, besplatna verzija Kaspersky Password Manager rešenja sada dolazi zajedno sa Kaspersky Anti-Virus i Kaspersky Internet Security proizvodima. Korisnici koji kupe Kaspersky Security Cloud i Kaspersky Total Security rešenja moći će da instaliraju premium verziju Kaspersky Password Manager rešenja.\n“Uprkos popularnosti mobilnih uređaja, uočavamo i veliku potrebu za zaštitom ličnih informacija koje korisnici skladište na računarima – tako da je ključno adekvatno ih obezbediti. Iz tog razloga i kao odgovor na mnoštvo zahteva naših korisnika, dodali smo naprednu detekciju komercijalno dostupnog spajvera – poznatog kao stalkerware – na PC uređajima. Osim toga, Account Check opcija unutar Kaspersky Security Cloud rešenja na mobilnim uređajima nedavno je otkrila da se 85% korisničkih i-mejlova nalazi u javnom domenu. Ovo potvrđuje postojanje rizika od onlajn kompromitovanja privatnih podataka, stoga smo ažurirali karakteristiku na Windows-u koja automatski proverava da li se i-mejl adrese korisnika mogu iskoristiti radi pristupa njihovim nalozima bez njihovog znanja. Takođe smo unapredili zaštitu privatnosti unutar naših osnovnih proizvoda – Kaspersky Anti-Virus i Kaspersky Internet Security – uz besplatnu verziju Kaspersky Password Manager rešenja, omogućujući svima da osiguraju do 15 ulaza u šifrovani trezor. Dok onlajn aktivnost daje nove mogućnosti, mi pružamo usluge koje osiguravaju bezbednost svakog detalja koji se može pronaći u vašim ličnim informacijama i naša rešenja sprečavaju da oni dospeju u pogrešne ruke,” komentariše Marina Titova, direktorka odeljenja za potrošački marketing u kompanij Kaspersky.\nPostoje dve dostupne verzije Kaspersky Security Cloud rešenja: lična i porodična. Dok lična verzija rešenja pruža zaštitu svakodnevnih potreba modernih korisnika, porodična verzija dodaje Parental Control karakteristiku i alate za daljinsko upravljanje kako bi se obezbedila zaštita za celu porodicu.


Skat: Prilika za nove Tesle\nAmbasador Sjedinjenih Američkih Država (SAD) Kajl Skat priredio je večeras prijem za učesnike Radionice za nauku o podacima za naučnike iz SAD, Srbije i Zapadnog Balkana uz poruku da su oni ti koji sporazume o naučnoj saradnji pretaču u realnost.\nSkat je naglasio da učesnici ove radionice nastavljaju saradnju koju je počeo još Nikola Tesla, podsećajući na njegov rad u Americi.\nVi možete biti taj čovek ili žena za budućnost, ocenio je Skat, navodeći da je Tesla bio odličan naučnik, ali ne i dobar poslovni čovek.\nNe ohrabrujem vas da u svemu pratite taj njegov primer, jer je za naučna istraživanje potreban i novac, naglasio je Skat.\nAmerički ambasador ocenio je radionicu kao dobru priliku da se nadograde sporazumi Srbije i SAD o naučnoj saradnji i da se pretvore u realnost.\nDirektor Centra za analizu podataka i biomedicinsku informatiku na Univerzitetu Templ u Filadelfiji Zoran Obradović rekao je da će o ovom skupu biti napravljen izveštaj šta je rezultat radionice u Beogradu, ali da bi on voleo da vidi da se organizuje letnja škola u Srbiji i da\npredaju ovu nauku.\nViše od 25 američkih i oko 30 srpskih akademaca istraživali su načine za saradnju i obostranu korist iz partnertstva između američke zajednice naučnika o podacima i njihovih kolega iz Srbije i čitavog sveta.\nUčesnici su se bavili sa četiri osnovne oblasti – metodima fundamentalne nauke o podacima i primenom visokog učinka u procesuiranju velikih količina podataka, primenom nauke o podacima u kritičnim infrastrukturnim projektima, biomedicinskom informatikom i digitalnom arheologijom.\nPrioritet pravda za braću Bitići\nAkcija američke ambasade


DORMEO CENTRAL BAR - Idealno.rs\nPočetna / Nameštaj / Spavaće sobe / Podnice / DORMEO CENTRAL BAR\nPonuda prodavnice dormeo.rs za proizvod DORMEO CENTRAL BAR. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za DORMEO CENTRAL BAR i izberi najbolju. Podnice iz kategorije Spavaće sobe je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda DORMEO CENTRAL BAR i vidi da li ti odgovara ili pogledaj druge proizvode brenda DORMEO. Opis i tehnički podaci proizvoda DORMEO CENTRAL BAR se mogu razlikovati od onih u internet prodavnici u kojoj obavljaš kupovinu. DORMEO CENTRAL BAR je dostupan u prodavnici dormeo.rs po ceni, koja je navedena pored svakog prodavca u meniju "Prodavnice".\nGarantne uslove za DORMEO CENTRAL BAR proveri u prodavnici u kojoj nameravaš da obaviš kupovinu. Slika za DORMEO CENTRAL BAR je simbolična, zato se pre kupovine u prodavnici uveri da je proizvod isti.\nDormeo DORMEO BAMBUS DUŠEK SA 3 ZONE\nDušek 90 x 200 (3234932)


Вучевић: Напредују радови на ревитализацији градског језгра\nHomeDRUŠTVOVučević: Napreduju radovi na revitalizaciji gradskog jezgra\n16/07/2021Redakcija BALKAN TVDRUŠTVO, Vesti, za slajder0\nGradonačelnik Novog Sada Miloš Vučević zajedno je sa saradnicima danas obišao radove koji se uveliko izvode na uređenju gradskog jezgra Novog Sada, a koji u prvoj fazi realizacije, obuhvataju Pozorišni trg, Uspensku ulicu i deo prolaza između Srpskog narodnog pozorišta i TC „Apolo“. Vrednost ove investicije iznosi 378 miliona dinara, a radovi koji su započeti u martu ove godine biće okončani, prema Ugovorom predviđenom roku, do 25. novembra 2021. godine.\n„Svaki dan dok dolazim na posao mogu da se uverim da se radovi na uređenju ovog dela centra grada, na ovom možda najbolje organizovanom gradskom gradilištu, odvijaju bez prestanka. Radovi na potezu od Pozorišnog trga i Uspenske crkve do Gradske kuće će biti okončani do kraja novembra i ovo će postati jedan od najlepših delova našeg grada. Ne da niko više neće imati problem da prođe Pozorišnim trgom, nego će svi sa zadovoljstvom dolaziti u ovaj deo centra koji će služiti na ponos svih Novosađana. Nastavljamo da ulažemo u Novi Sad, da stvaramo bolji, jači, razvijeni i bogatiji grad“, rekao je gradonačelnik Miloš Vučević i dodao da radove na rekonstrukciji fasade i dekorativnog osvetljenja SNP-a finansira Pokrajinska vlada, dok Zavod za zaštitu spomenika kulture Grada Novog Sada finansira parterno uređenje i postavljanje ograde oko Uspenske crkve.\nMomirović: Gružanski koridor će stoprocentno raditi srpske firme


SSSNS i opština obezbedio dodatne pogodnosti za članove\nZahtev za ratifikaciju konvencije o ukidanju nasilja i uznemiravanja - MOR br.190\nRadne grupe Ministarstva finansija, Saveza samostalnih sindikata Srbije (SSSS), UGS "Nezavisnost" i Unije poslodavaca danas nisu postigle nikakav napredak u pregovorima oko povećanja minimalne mesečne zarade za 2022. godinu.\nReprezentativni sindikati su na pregovorima, održanim u prostorijama SSSS, zadržala isti stav da minimalna zarada treba da iznosi 39.000 dinara, koliko se očekuje da bude vrednost minimalne potrošačke korpe.\nPoslodavci su ocenili da je prihvatljivo da minimalna zarada bude veća za 9,4 odsto i da se sa 30.900 dinara poveća na na 35.012 dinara, uz određeno poresko oslobađanje. Predstavnici Ministarstva finansija nisu saopštili konkretan predlog, već se očekuje da to učini ministar finansija Siniša Mali, koji je najavio da će prisustvovati današnjem kolegijumu Socijalno ekonomskog saveta (SES), koji će biti održan u 13,30 sati.\nKonačna odluka o visini minimalca bi trebalo da bude doneta na sednici SES-a 2. septembra, a ako se ne postigne saglasnost, odrediće ga Vlada Srbije, kako predviđa Zakon o radu.


Gasprom potpisao memorandum o dopremanju gasa Italiji preko Crnog mora - Ekonomske Vesti\n25. feb. 2016 Andrija Matić 0 Comments Aleksej Miler, Crno more, DEPA a.d., Edison a.d., Frederika Guidi, gas, gasovod, Gasprom, Grčka, Italija, ITGI Posejdon, Mark Benajun, Teodoris Kicakos\nAleksej Miler, predsednik upravnog odbora Gasproma, Mark Benajun, generalni direktor Edison a.d. i Teodoros Kicakos, generalni direktor DEPA a.d. potpisali su u Rimu „Memorandum o razumevanju u vezi sa snabdevanjem gasa iz Rusije preko Crnog mora kroz druge zemlje do Grčke i od Grčke do Italije“ da bi razvili projekat gasovoda između Grčke i Italije, što bi omogućilo izgradnju južne trase za dopremanje ruskog gasa u Evropu, saopštila je ruska kompanija.\nCeremonija potpisivanja je usledila nakon sastanka između Alekseja Milera i Federike Guidi, ministarke za ekonomski razvoj Italije, koji je održan danas u Rimu. Ceremoniji je prisustvovao Jorgos Cipras, generalni sekretar za međunarodne ekonomske odnose Ministarstva spoljnih poslova Republike Grčke.\nSporazum navodi interesovanje potpisnika sporazuma za trasu isporuke prirodnog gasa iz Rusije preko Crnog mora i kroz druge zemlje do Grčke i od Grčke do Italije. U ove svrhe, strane nameravaju da iskoriste radove koje su već izvršile kompanije Edison i DEPA u vezi sa projektom ITGI Posejdon.\n„Razvoj unutrašnjih kapaciteta Evrope za prenos gasa je važan element obezbeđivanja pouzdane isporuke gasa, uključujući i ruski gas, potrošačima širom Evrope“, izjavio je Aleksej Miler.\n„Moguć razvoj ovog novog koridora za snabdevanje, koji će u potpunosti biti u skladu sa EU zakonodavstvom i propisima, će poboljšati italijansku sigurnost snabdevanja i njenu ulogu kao glavnog čvorišta gasa u južnoj Evropi, u skladu sa ciljevima Nacionalne energetske strategije“, izjavio je Mark Benajun povodom potpisivanja sporazuma.\n„Oživljavanje projekta ITGI-Posejdon jača energetsku sigurnost Evrope dodatnim koridorom za snabdevanje i poboljšava ulogu Grčke kao glavnog ulaza za gas iz različitih izvora i trasa“, rekao je Teodoros Kicakos.\n← Gavrilović od hrvatske države traži 200 miliona $\nI SAD protiv Severnog toka 2 →\nRuski mediji nezainteresovani za „gasni problem“ sa Srbijom\n2. nov. 2014 Luka Matić Komentari su isključeni na Ruski mediji nezainteresovani za „gasni problem“ sa Srbijom\nUkrajina: Evropa može bez ruskog gasa


Vesti online / Vesti / Svet / Nemci štite turske "pučiste"\nNemci štite turske "pučiste"\nNemačka je dala azil nekim turskim vojnim zvaničnicima i njihovim porodicama koje imaju diplomatske pasoše, objavili su nemački mediji, dok je Ankara optužila Berlin da štiti učesnike neuspelog državnog udara u julu 2016.\nSkrivate teroriste: Predsednik Erdogan\nNemačko ministarstvo unutrašnjih poslova nije za sada dostupno za komentare, ali prema pisanju dnevnog lista "Zidojče cajtung", nemačke vlasti su obznanile da su dale pozitivan odgovor na zahteve tih turskih državljana.\nReč je o turskim vojnicima NATO-a smeštenim u Nemačkoj, koji imaju diplomatske pasoše. Nakon neuspelog državnog udara u julu 2016. godine, 414 vojnika, diplomata, sudija i visokih turskih zvaničnika su zatražili azil u Nemačkoj.\n"Rusi neće krvariti za zemlje koje uđu u NATO, EU ili nemački rajh"\nNakon puča je vlada islamsko-konzervativnog predsednika Redžepa Tajipa Erdogana krenula u čistke u svim područjima društva. U januaru je tursko Ministarstvo odbrane vršilo pritisak na Berlin da odbije molbe za azilom četrdesetak turskih vojnika NATO-a. Turska takođe zahteva izručenje navodnih pučista koji su izbegli u Nemačku.\nOvakvo stanje mesecima kvari odnose između dve zemlje i turska vlada je čak optužila Nemačku da je pružila utočište teroristima. Berlin kritikuje opseg čistki u Turskoj.\nSVET Turska preslišava nemačkog zvaničnika zbog Kelna


HomeDRUŠTVOVeran Matić: Filantropi donirali 90 miliona evra u 2020. godini\nIzvršni direktor Srpskog filantropskog foruma Veran Matić izjavio je da se filantropija u Srbiji ubrzano razvija i da su građani u Srbiji i dijaspori, zajedno sa kompanijama, donirali 90 miliona evra u 2020. godini, što je skoro tri puta više nego 2019. godine.\nNa taj način, rekao je Matić na manifestaciji povodom četvrtog Nacionalnog dana davanja, Srbija je sa 123. mesta na Svetskom indeksu davanja u prethodnih 10 godina skočila na 48. mesto i nalazi se među 10 zemalja koje su imale najveći napredak na toj listi.\nOn je rekao da je Koalicija za dobročinstvo na različite načine promovisala inovativne načine davanja i snažno doprinela svesti o dobročinstvu.\nDonacije hrane, kojima je posvećen ovogodišnji Nacionalni dan davanja, mogu se značajno unaprediti, rekao je Matić i upozorio da se u Srbiji dnevno prema procenama baca dva miliona kilograma hrane dok 2019. godine 480.000 građana nije moglo da obezbedi dovoljno hrane.\nAmbasador Sjedinjenih Američkih Država Entoni Godfri istakao je da je ideja da se više hrane poklanja umesto da se baca potpuno u skladu sa američkim vrednostima i običajima i podsetio da je jedna od prvih banaka hrane u svetu osnovana upravo u SAD.\nOn je istakao da je ponosan što je Vlada SAD postala partner Koalicije za dobročinstvo u toj inicijativi.\nMinistarka za rad, zapošljavanje, boračka i socijalna pitanja Darija Kisić Tepavčević rekla je da je bogat samo onaj čovek koji želi i može da pomogne drugima i da na tom principu Srbija stvara bolje i solidarno društvo.\nOna je naglasila da su zahvaljujući angažovanju Vlade u Srbiji stvorili uslovi za sve one koji žele da budu filantropi.\nPovodom Nacionalnog dana davanja organizacijama, pojedincima i medijskim kućama uručene su zahvalnice za angažovanje u promovisanju filantropije.


CRNOGORCI IZGUBILI KOMPAS: Očekujemo da nam ruski i srpski turisti napune kasu\nCRNOGORCI IZGUBILI KOMPAS: Očekujemo da nam ruski i srpski turisti napune kasu\nBranimir Gvozdenović, crnogorski ministar turizma, za “Novosti”, o predstojećoj sezoni. Prošle godine ukupan prihod od turizma bio je 721 milion evra.\nZapljusnuće crnogorsku obalu i ovog leta srpski turisti, ali i ruski, bez obzira na događaje u Ukrajini. Vrata će širom biti otvorena i gostima iz Evropske unije… Optimističku poruku uoči sezone saopštava prvi čovek crnogorskog turizma, ministar Branimir Gvozdenović, nadajući se rastu prihoda za oko tri do četiri odsto u odnosu na 2013. godinu, kada se od turizma zaradio 721 milion evra. Na pitanje “Novosti”, koliko Crna Gora ulazi spremna u novu sezonu, daje potvrdan odgovor.\n– Očekujemo nastavak pozitivnog trenda kada su u pitanju turistički dolasci, ostvarena noćenja i prihodi od turizma, uz konstantno podizanje nivoa kvaliteta usluge. Prve grupe iz Francuske počele su da dolaze već početkom aprila, a taj trend će se nastaviti i sa nemačkog, britanskog i drugih tržišta, u saradnji sa turoperatorima. Nacionalna turistička organizacija Crne Gore realizuje aktivnosti na promociji našeg proizvoda u saradnji sa turističkim radnicima iz regiona, u okviru nastupa na tržištima Kine, Japana i Indije. Prema izveštaju svetskog saveta za turizam i putovanja, Crna Gora se nalazi na prvom mestu po prognozi brzine rasta u 2014. godini, ali i prema dugoročnoj prognozi do 2024.\nTuristi iz Srbije su tradicionalni gosti, i to u velikom broju…\n– Naravno, i tako će biti i ove godine. Laka saobraćajna dostupnost, osećaj sigurnosti, emotivna povezanost, mentalitetska sličnost, nepostojanje jezičke barijere, veliki broj nekretnina u Crnoj Gori koje se nalaze u njihovom vlasništvu idu u prilog našim očekivanjima. Međutim, sve to nije dovoljno, pa konstantno radimo na unapređenju kvaliteta ponuda. Crna Gora će svakako opravdati imidž najomiljenije destinacije među srpskim turistima. Za drugi deo sezone planirane su brojne kulturne i zabavne manifestacije, sportsko-rekreativne aktivnosti, fešte, maskenbali i pozorišne predstave koje će u potpuniti program i posetu svim turistima.\nPOVOLJNOSTI ZA NAŠE TURISTE\nKoje od povoljnosti crnogorskih hotelijera za goste iz Srbije možete izdvojiti?\n– Hotelska grupa “Budvanska rivijera” svim agencijama sa tržišta Srbije nudi popust od deset odsto za sve aranžmane za sezonu 2014, u okviru ranog bukinga. Istovremeno, uz ovu akciju odobrili smo i specijalni popust za decu – za dete do 12 godina u pratnji dve odrasle osobe sto odsto i drugo do sedam godina 50 odsto popusta. Takođe, za vreme Sajma turizma u Beogradu za sve zainteresovane odobren je poseban popust od 15 odsto na aranžmane od 1. maja do 15. oktobra ove godine, i to u turističkom naselju “Slovenska plaža”, hotelu “Aleksandar” i adaptiranom hotelu “Kastellastva”.\nMogu li događaji u Ukrajini uticati na dolazak gostiju iz Rusije?\n– Crnogorska turistička ponuda je u martu predstavljena na najvećem sajmu turizma u Rusiji i jednom od najznačajnijih turističkih sajmova na svetu MITT 2014. U izveštaju Sajma konstatovano je da su turoperatori za ovu godinu zakupili veći broj crnogorskih smeštajnih kapaciteta za rusko tržište, kao i da će biti organizovan veći broj čarter-letova u odnosu na prethodnu godinu, za oko 15 odsto. Nacionalni prevoznik “Montenegroerlajnz”, u saradnji sa turoperatorom “R-turs”, tokom leta realizovaće i do 25 letova iz Moskve za Tivat i Podgoricu. Planirani su i nedeljni čarter-letovi iz Sankt Peterburga, Rostova i Kalinjingrada. Očekivanja su da će prodaja aranžmana početi nešto kasnije u odnosu na prethodne godine zbog aktuelnih dešavanja u Ukrajini, kao i usled devalvacije rublje, zbog čega su destinacije u evrozoni naglo poskupele. Tokom razgovora u Moskvi istaknuto je da je značajna prednost Crne Gore u odnosu na druge destinacije činjenica što turistima iz Rusije nije potrebna viza za boravak do tri meseca. Poslednji izveštaj MONSTATA, za prva dva meseca ove godine, pokazuje povećanje noćenja i turista iz Rusije za osam odsto.\nProduženje sezone je cilj o kome se odavno priča.\n– Nacionalna turistička organizacija Crne Gore i Turistička organizacija Srbije implementacijom projekta “Odmor za sve”, koji je počeo u januaru, želi doprineti produžetku sezone, kao i privlačenju novih turista, posebno u mesecima koji nisu prepoznati kao turistički. I tu beležimo pozitivan trend, jer sve veći broj poznatih ličnosti iz sveta šou biznisa posećuje Crnu Goru. Podsetiću na to da je samo u oktobru 2013. bilo više turista za 21 odsto i ostvarenih noćenja za 30 odsto viđše u odnosu na dvanaest meseci ranije.\nKao pravi Srbin uvek u Hereceg Novi...


Popović: Pokušaćemo da iznenadimo Zvezdu - Košarka, Vesti, Top News\nHotSport»Košarka, Vesti, Top News»Popović: Pokušaćemo da iznenadimo Zvezdu\nPopović: Pokušaćemo da iznenadimo Zvezdu\n| 2014-05-06T10:41:33+02:00\t6. maja 2014. 10:41|0 komentara\nKošarkaši Metalca poraženi su u šestom kolu košarkaške Superlige Srbije od Borca u gostima sa 79:61. Metalac sada zauzima šesto mesto i u narednom kolu dočekuje lidera Crvenu zvezdu. Centar valjevske ekipe Petar Popović, nada se da će njegov tim oporavljen ući u duel sa ‘crveno-belima’\nPopović u periodu kada je igrao za Zvezdu, foto:starsport\n-Posle neugodnog poraza od Borca, gde smo igrali sa četvoricom „rovitih“ igrača, nadam se da ćemo uspeti da se spremimo koliko je to moguće za duel u sredu. Dolazi nam ekipa Crvene zvezde za koju svi znamo da je verovatno najkvalitetniji sastav u Srbiji, a pokazala je to i kroz Jadransku ligu – rekao je Popović.\n34-godišnji košarkaš, nekadašnji igrač Crvene zvezde, veruje da Metalac, uz podršku domaćih navijača, može da napravi iznenađenje protiv njegovog bivšeg kluba.\n-Spremićemo se maksimalno i pokušati da u svojoj hali, pred svojim navijačima, pariramo ekipi koja ima evroligaški sastav. Niko od nas ne trenira i ne priprema se da izgubi, tako da ćemo dati sve od sebe da iznenadimo ekipu Crvene zvezde – kaže Popović.\nMeč sedmog kola Superlige Srbije na programu u je u sredu, sedmog maja od 19:30 časova u hali sportova “15. septembar” u Valjevu.\nTAGOVI: petar popović, Košarkaška Superliga Srbije